ועדת הכנסת, כנסת 20, פרוטוקול מספר 49, 2015-10-26 11:00

דוד ביטן: בוקר טוב.

דוד ביטן: אני מתכבד לפתוח את ישיבת ועדת הכנסת.

דוד ביטן: הנושא הראשון על סדר היום הוא קצר ביותר: בקשת יושב ראש הכנסת שהמליאה תידחה לשעה 17:00.

דוד ביטן: מזכירת הכנסת, בבקשה.

ירדנה מלר-הורוביץ: תודה, אדוני היושב-ראש, חברי כנסת נכבדים.

ירדנה מלר-הורוביץ: היום מתקיימת אזכרה בהר הרצל במלאת עשרים שנים להירצחו של ראש הממשלה ושר הביטחון לשעבר יצחק רבין.

ירדנה מלר-הורוביץ: המליאה ביום שני נפתחת כסדרה, על-פי התקנון, ב-16:00.

ירדנה מלר-הורוביץ: יושב-ראש הכנסת קיבל פנייה מיושבת-ראש סיעת המחנה הציוני וחברי כנסת נוספים שרוצים להשתתף באזכרה בהר הרצל וחוששים שלא יצליחו להגיע בזמן לשעה 16:00 לפתיחת המליאה.

ירדנה מלר-הורוביץ: לכן יושב-ראש הכנסת נענה ונעתר, והפנה בקשה לוועדה לאשר לו לאחר את שעת פתיחת הישיבה לשעה 17:00.

דוד ביטן: אני מבין שאין התנגדות לעניין הזה.

איילת נחמיאס ורבין: אני גם מציעה למסור את הערכתנו ליושב-ראש שנענה לבקשה.

דוד ביטן: מי בעד?

דוד ביטן: מי נגד?

דוד ביטן: מי נמנע?

דוד ביטן: בעד דחיית מועד פתיחת המליאה – פה-אחד

דוד ביטן: נמנעים –אין

דוד ביטן: הבקשה התקבלה פה אחד.

ירדנה מלר-הורוביץ: > תודה רבה.

ירדנה מלר-הורוביץ: <2.

ירדנה מלר-הורוביץ: מתן העדפה לתוצרת מיהודה ושומרון לרכישות מתקציב הכנסת.

ירדנה מלר-הורוביץ: >

דוד ביטן: נמשיך בנושא מתן העדפה לתוצרת מיהודה ושומרון לרכישות מתקציב הכנסת.

דוד ביטן: יש לנו עוד נושא יותר מאוחר – בקשה של יושב-ראש ועדת הכספים להקדים את הדיון וההצבעה בסעיף מסוים בחוק ההסדרים.

דוד ביטן: אבל נמתין לו בעניין הזה.

דוד ביטן: מכיוון שיש לנו מחר דיון בוועדה לעניין תקציב הכנסת ביקשתי דיון מקדים כדי לתת העדפה לתוצרת מיהודה ושומרון לרכישות תקציב הכנסת.

דוד ביטן: הבקשה המקורית הייתה העדפה של 15%, אבל בעקבות המצב הביטחוני וגם בגלל פניות של חברי כנסת שיניתי את ההצעה לא רק ליהודה ושומרון, אלא גם לירושלים, הנגב והגליל; וההעדפה לא תהיה 15%, אלא 25%.

אחמד טיבי: מה עם המשולש?

דוד ביטן: בלי המשולש.

דוד ביטן: אתם בגליל, מה אתה רוצה?

אחמד טיבי: אנחנו ערבים, אבל לא בגליל.

דוד ביטן: למה לא בגליל?

אחמד טיבי: אני וג'מאל זחאלקה זה במשולש.

דוד ביטן: אתם בפלסטין, אחמד?

אחמד טיבי: נשאר רק מקום אחד.

אחמד טיבי: למה לקפח את שער אפרים, את כוכב יאיר, את כפר סבא?

אחמד טיבי: למה?

דוד ביטן: מה שאתה עושה עכשיו זה "הרצחת וגם ירשת".

דוד ביטן: אבל לא משנה, לא ניכנס לזה.

איילת נחמיאס ורבין: אני לא מבינה למה צריך.

איילת נחמיאס ורבין: אנחנו נלחמים נגד סימון מוצרים.

איילת נחמיאס ורבין: עכשיו אנחנו רוצים לסמן אותם.

אחמד טיבי: אני נגד ההצעה בכלל.

דוד ביטן: בינתיים מי שמסמן מוצרים זה מרצ והערבים.

איילת נחמיאס ורבין: לא, לא.

איילת נחמיאס ורבין: זה מה שאתה עושה.

דוד ביטן: אני אתן לך לדבר.

דוד ביטן: מה הבעיה?

דוד ביטן: אני רוצה לומר כמה דברים לפני כן, ואחר כך ניתן לכם לדבר.

דוד ביטן: הנושא שלפנינו אינו פוליטי, אלא מוסרי.

דוד ביטן: אני מניח בפניכם הצעת החלטה שתכליתה לתת תעדוף מתקציב מכרזי הכנסת למוצרים מיהודה ושומרון, ירושלים, הנגב והגליל.

דוד ביטן: לאור המצב הביטחוני ולאור עדויות של הימים האחרונים של בעלי עסקים ותושבים שנפגעו כלכלית בעקבותיו החלטתי לצרף גם את אזורי הנגב הגליל וירושלים.

דוד ביטן: הטרור לא ינצח אותנו וכנסת ישראל תעמוד לימין תושביה בכל מקום ובכל זמן שמישהו ינסה לפגוע בשגרת חייהם ובביטחונם.

דוד ביטן: החלטת הפרלמנט האירופי על סימון מוצרים מיהודה ושומרון מקורה בבורות, בחוסר הבנה מעמיק של האזור בו אנו חיים ובמהלך סרק מרחיק כל סיכוי להידברות.

דוד ביטן: כל החלטה של הקהילה הבינלאומית המתקבלת נגד מדינת ישראל מייצרת בצד הפלסטיני תחושה כאילו יוכלו להשיג עוד ועוד ויתורים ללא כל תמורה מצדם וללא משא ומתן.

דוד ביטן: החלטת הפרלמנט של האיחוד האירופי לאשר קריאה לסימון של מוצרים מההתנחלויות באה ימים אחדים לאחר פרסום סקר של מוסד המחקר הפלסטיני "מרכז ירושלים לתקשורת", JMCCשעוסק בנוהגי החרם הפלסטיני על תוצרת ישראל.

דוד ביטן: בסקר השתתפו 1,200 נשאלים המהווים מדגם של האוכלוסייה במזרח ירושלים, בגדה המערבית וברצועת עזה.

דוד ביטן: הנתונים היו מעניינים: 50% מהנשאלים אמרו שהם תומכים בחרם כולל ומלא של כל תוצרת ישראלית, אך רק 10% אמרו שצריך להחרים תוצרת המיוצרת בהתנחלויות בלבד.

דוד ביטן: כלומר, לפלסטינים לא ממש אכפת אם התוצרת הישראלית באה מפתח תקווה או מאריאל.

דוד ביטן: זו גם העמדה של תנועת החרם BDS הצוברת תנופה בעולם.

דוד ביטן: החרם על המוצרים מיהודה ושומרון הוא למעשה חרם על מוצרים מכל מדינת ישראל.

דוד ביטן: לו היו האירופים טורחים ללמוד לעומק את הלך הרוח ברחוב הפלסטיני הם היו מבינים כי במעשיהם הם מרחיקים כל סיכוי להידברות.

דוד ביטן: המפעל הכלכלי ביהודה ושומרון הוא סמל לדו-קיום כאשר פלסטינים רבים מועסקים במפעלים ובתעשייה ביהודה ושומרון.

דוד ביטן: ההתנהלות המושחתת של ההנהגה הפלסטינית המעדיפה להעביר תקציבים למשפחות של טרוריסטים במקום לייצר מקומות עבודה לפלסטינים לא מייצרת אלטרנטיבה תעסוקתית לאותם פלסטינים תושבי יהודה ושומרון במקרה שהחרם יהיה ויצליח.

דוד ביטן: אני חוזר ואומר, לא מדובר בפוליטיקה, מדובר בחובתנו המוסרית של הכנסת לעמוד לצד אזרחינו ולצאת במסר הצהרתי לעולם - -

ג'מאל זחאלקה: החסרת מילה – "אנטי".

ג'מאל זחאלקה: צריך להגיד "אנטי מוסרית".

דוד ביטן: ניתן לך לדבר, אל תדאג.

ג'מאל זחאלקה: בסדר.

ג'מאל זחאלקה: אבל החסרת מילה.

ג'מאל זחאלקה: צריך לתקן אותך.

דוד ביטן: אנחנו יכולים להעביר היום מסר שהכנסת עומדת לימין תושביה בגליל, בנגב, בירושלים וביהודה ושומרון; שהכנסת תתמוך בכל מי שנפגע כלכלית בעקבות גל הטרור או בגלל חרמות שמקורן בבורות וברשעות.

אחמד טיבי: הצעה טכנית בקשר לנאום.

דוד ביטן: תן לי לסיים.

אחמד טיבי: טכנית.

אחמד טיבי: אני יותר מנוסה ממך.

דוד ביטן: מה?

אחמד טיבי: יש מכשיר שקוראים לו טלפרומטר.

אחמד טיבי: יאיר לפיד משתמש בו.

אחמד טיבי: יש משקפת כאן, משקפת שם, ואז אתה מסתכל.

דוד ביטן: אני גם יודע לדבר בלי לקרוא.

דוד ביטן: אתה יודע את זה.

דוד ביטן: דבר נוסף, אנחנו לא מתכוונים להפר או לשנות את כללי המכרזים.

דוד ביטן: אם אנחנו צריכים לפנות כדי לעשות תיקון תקנה אנחנו נעשה את זה.

דוד ביטן: בבקשה, כבוד היועצת המשפטית.

דוד ביטן: גפני, הגעת?

דוד ביטן: אז קודם היועצת המשפטית, ואז ניתן לך.

<ארבל אסטרחן: כל הרכש של הכנסת כמו בכל המדינה נעשה לפי חוק חובת המכרזים ותקנות חובת המכרזים ובאופן שוויוני.

<ארבל אסטרחן: העיקרון הזה קבוע בחוק זה שנים ונותן שוויון לכל המציעים ברכישות של המדינה, והחוק עצמו קובע אפשרות החרגה.

<ארבל אסטרחן: הוא מסמיך את הממשלה לקבוע בתקנות באישור ועדת החוקה, חוק ומשפט העדפות שונות, ומה שרלוונטי לעניינינו זאת העדפה לתוצרת הארץ.

<ארבל אסטרחן: זאת ההעדפה העיקרית שקיימת.

<ארבל אסטרחן: יש משהו חריג לגבי מערכת הביטחון שלא רלוונטי לעניינינו.

<ארבל אסטרחן: יש הגדרות וכל פעם יש ויכוחים, מה זה בדיוק "תוצרת הארץ", כמה אחוזים מתוך המוצר צריך להיות תוצרת הארץ, מה קורה אם חומרי הגלם יוצרו בחו"ל וכו'.

<ארבל אסטרחן: אבל אלה התקנות שקיימות כיום, וההעדפה היא תמיד במחיר.

<ארבל אסטרחן: זאת אומרת הרעיון הוא שאם יש ספק שאינו מישראל, וספק מישראל יראו את המחיר של הספק מישראל כמחיר נמוך יותר.

<ארבל אסטרחן: לכן הוא יוכל לזכות במכרז גם אם הוא הציע הצעת מחיר שהיא גבוהה מספק החוץ.

איילת נחמיאס ורבין: אז עכשיו גם מההתנחלויות זה יהיה עוד יותר נמוך מהמחיר?

איילת נחמיאס ורבין: אני פשוט רוצה שנעשה סדר.

<ארבל אסטרחן: אז בדיוק לשאלתך אני אזכיר שבחודש אוגוסט האחרון – רק לפני כמה חודשים – הותקנו תקנות - -

דוד ביטן: בתקנות בנוגע לעוטף עזה, למשל, יש העדפה.

<ארבל אסטרחן: זה מה שרציתי להגיד.

חיים ילין: אני אתקן.

דוד ביטן: יש תקנות.

איילת נחמיאס ורבין: הבאנו נציג אותנטי מעוטף עזה.

דוד ביטן: אותנטי הוא כן.

דוד ביטן: לא בדעות, אבל במיקום.

חיים ילין: אמרת שזה לא דיון פוליטי.

חיים ילין: תראה מה אתה עושה.

חיים ילין: אתה הופך אותו רק לפוליטי.

דוד ביטן: אתם הופכים את זה לאט-לאט.

איילת נחמיאס ורבין: מה זאת אומרת?

איילת נחמיאס ורבין: אתם הבאתם דיון פוליטי אז בואו נקרא לזה דיון פוליטי?

איילת נחמיאס ורבין: מה הסיפור?

דוד ביטן: אבל למה את כועסת?

איילת נחמיאס ורבין: כי זה מיותר.

דוד ביטן: שום דבר לא מיותר.

דוד ביטן: אנחנו לא נולדנו כדי ליישם את מדיניות השמאל.

איילת נחמיאס ורבין: אין בעיה.

איילת נחמיאס ורבין: אל תיישמו את המדיניות שלי, אבל - -

דוד ביטן: אז אתם גם נגד הנגב והגליל וירושלים?

איילת נחמיאס ורבין: לא, אנחנו בעד הנגב, הגליל וירושלים.

איילת נחמיאס ורבין: אני הצעתי לך בישיבה הקודמת.

איילת נחמיאס ורבין: זה לא היה במקור, עם כל הכבוד.

איילת נחמיאס ורבין: הנגב, הגליל וירושלים לא היו בשבוע שעבר.

דוד ביטן: לא שכחנו בכלל.

סתיו שפיר: מאז שהתחילה ההידרדרות הביטחונית כל מה שעשתה הממשלה זה להעביר עוד כסף לשומרון - -

דוד ביטן: בינתיים מי שמשקיע ב- - - זה הליכוד, לא העבודה.

איילת נחמיאס ורבין: באמת?

סתיו שפיר: - - -

איילת נחמיאס ורבין: - - -

דוד ביטן: בירוחם אין קרקע למכירה, את יודעת את זה?

סתיו שפיר: זה מה שחשוב לכם?

סתיו שפיר: - - - איו"ש - - -

דוד ביטן: אתם לא עושים כלום - -

איילת נחמיאס ורבין: ואתם עושים סימון מוצרים.

<קריאות: - - -

דוד ביטן: - - -

איילת נחמיאס ורבין: אתם - - - את סימון המוצרים.

דוד ביטן: את יכולה לתת ליועצת המשפטית לדבר?

חיים ילין: - - -

דוד ביטן: רבותי, כולם ידברו זכות דיבור.

דוד ביטן: אין לכם מה לדאוג.

אחמד טיבי: הכול בגלל המערך.

דוד ביטן: - - - שלא הזיזו גרגיר עשרים שנה.

איילת נחמיאס ורבין: באמת?

איילת נחמיאס ורבין: מה אתה אומר?

מיכל רוזין: אתם בשלטון עשרים שנה.

דוד ביטן: מרצ, עזבי, חוץ מסימון מוצרים לא עשו כלום בזמן האחרון.

איילת נחמיאס ורבין: הם עושים סימון מוצרים?

איילת נחמיאס ורבין: אתם מסמנים עכשיו מוצרים.

ג'מאל זחאלקה: מה אומרים על זה במרכז הליכוד?

יואל חסון: השאלה, אדוני היושב-ראש, מדוע בהצעה המקורית שלך דיברת רק על יהודה ושומרון?

יואל חסון: ואחרי שנבהלת פתאום נזכרת בגליל ובנגב.

יואל חסון: פתאום נזכרת.

יואל חסון: מה קרה?

איילת נחמיאס ורבין: - - -

דוד ביטן: אני אענה על זה.

יואל חסון: הרי למה?

יואל חסון: כי אתה עושה - - - הליכוד של היום - -

דוד ביטן: אתה לא בזכות דיבור.

יואל חסון: - - הליכוד של היום כל-כך מכוון להתנחלויות, ליהודה ושומרון, ושכחתם את המצביעים העיקריים שלכם - -

דוד ביטן: אתה לא בזכות דיבור.

דוד ביטן: זאת האמת.

דוד ביטן: אמרתי - - - הליכוד עושה.

יואל חסון: אני יודע יפה מאוד מה זה הליכוד.

יואל חסון: הליכוד של היום שבוי בידי מתנחלים - -

דוד ביטן: סיימת?

יואל חסון: - - - זה מה שמעניין אותך.

דוד ביטן: אני קורא לך לסדר פעם ראשונה.

דוד ביטן: אם כל אחד חושב שהוא יתפרץ יש לך טעות.

דוד ביטן: אני אמרתי לכם שכולם ידברו.

דוד ביטן: אז בשביל מה?

דוד ביטן: אני גם אשיב לכם.

דוד ביטן: ארבל, בבקשה.

<ארבל אסטרחן: ככלל העדפה, לפי התקנות שעוסקות בהעדפת תוצרת הארץ היא של 15%.

<ארבל אסטרחן: יש גם במערכת הביטחון העדפה של אזורי עדיפות לאומית שזה גם לא רלוונטי לעניינינו.

<ארבל אסטרחן: שינוי משמעותי נעשה בכנסת הזאת רק לפני כמה חודשים כאשר התקינו תקנות למשך חמש שנים בעניין העדפה ליישובי עוטף עזה.

<ארבל אסטרחן: הגדירו שם מרחק של שבעה קילומטר.

<ארבל אסטרחן: שוב, זאת הייתה החלטה של הממשלה – כמו שאמרתי, שהחוק מסמיך את הממשלה להחליט באישור ועדת החוקה.

<ארבל אסטרחן: וכך זה נעשה.

<ארבל אסטרחן: נתנו שם העדפה כפולה ליישובי עוטף עזה.

<ארבל אסטרחן: העדיפות במחיר אצלם תהיה של 20% ולא של 15%, והקלו את ההגדרה מהו המרכיב הישראלי שנחשב לתוצרת הארץ.

<ארבל אסטרחן: כל שינוי בתקנות צריך להיעשות בדרך הזאת: החלטת ממשלה באישור ועדת החוקה.

דוד ביטן: נדאג להחלטת ממשלה.

דוד ביטן: אין שום בעיה.

<ארבל אסטרחן: כמובן, זה צריך להיעשות - -

דוד ביטן: טוב, הבנו.

דוד ביטן: אנחנו לא מתכוונים להפר את דיני המכרזים.

מיכל רוזין: - - - אמרנו את זה בשבוע שעבר.

מיכל רוזין: - - - חובת מכרזים.

מיכל רוזין: למה אתה עושה דברים שהם נגד החוק?

דוד ביטן: - - - החלטה ובקשה מהממשלה לעשות הכול.

מיכל רוזין: - - - תבטל את הדיון.

מיכל רוזין: תביא דיון נקי לוועדת החוקה - -

דוד ביטן: שוב את מפריעה לי.

דוד ביטן: אני קורא לך לסדר פעם ראשונה.

דוד ביטן: מיכל, חבל.

חיים ילין: אני רוצה לתקן פה את מה שנאמר.

דוד ביטן: אתה רוצה לתקן את מה שנאמר?

איילת נחמיאס ורבין: כן.

חיים ילין: כן, מה לעשות.

דוד ביטן: בבקשה.

דוד ביטן: לא ידעתי שאתה גם עורך דין במקצועך.

חיים ילין: אני לא עורך דין, אבל מה שנאמר פה זה נכון כתחליף ייצוא.

חיים ילין: זה מה שצריך לדעת.

דוד ביטן: לא כתחליף מול הייבוא.

חיים ילין: מול הייבוא.

חיים ילין: לא בשום פנים ואופן - -

דוד ביטן: היא לא אמרה את זה?

חיים ילין: לא.

<ארבל אסטרחן: נכון, זה חשוב להגיד.

דוד ביטן: יש העדפה - - - תחליף ייבוא.

דוד ביטן: נכון.

חיים ילין: הלוואי - - -

דוד ביטן: אז עכשיו נתקן את זה.

יואל חסון: יש לי הצעה לסדר, בבקשה.

יואל חסון: הצעה לסדר אני יכול, לפי התקנות.

דוד ביטן: לא.

דוד ביטן: אתה הפרעת קודם.

יואל חסון: ההצעה שלי לסדר אומרת - -

דוד ביטן: שוב אתה מתחיל בלי לקבל רשות דיבור.

יואל חסון: הצעה לסדר מותר.

יואל חסון: סליחה, אדוני - -

דוד ביטן: לא.

דוד ביטן: אני אתן לאחמד טיבי.

דוד ביטן: כשיגיע תורך תגיד.

יואל חסון: אבל הצעה לסדר זה לא רשות דיבור.

דוד ביטן: לא, כי אתה הפרעת קודם אז אני לא נותן לך עכשיו.

ג'מאל זחאלקה: - - -

מיכל רוזין: הצעה לסדר מהישיבה הקודמת שלא ניתן - - -

דוד ביטן: אחמד טיבי, בבקשה.

דוד ביטן: רגע, בואו נסיים עם יושב-ראש ועדת הכספים.

דוד ביטן: <3.

דוד ביטן: בקשת יו"ר ועדת הכספים>

דוד ביטן: חבר הכנסת גפני, יו"ר ועדת הכספים, מה הבקשה שלך?

משה גפני: תודה.

משה גפני: אדוני היושב-ראש, חברי הכנסת, אני מבקש להקדים את הדיון בהצעת חוק ההתייעלות בנושא של תקציב ההתאמות.

משה גפני: תקציב ההתאמות הוא תקציב שוועדת הכספים עשתה אותו – התקציב הדו-שנתי, כמובן.

משה גפני: היום עולה חוק הפחתת הגירעון.

משה גפני: אני לא רוצה שחוק הפחתת הגירעון יעלה לבד לפני שיהיה תקציב ההתאמות.

משה גפני: אני דרשתי את זה מהאוצר להביא את זה בנפרד עם הפחתת הגירעון.

משה גפני: הם לא הספיקו.

משה גפני: הם לא הביאו, והביאו את זה בחוק ההסדרים.

משה גפני: אני מפצל אותו מחוק ההסדרים.

משה גפני: אני רוצה שהוא יעלה עם הפחתת הגירעון.

איילת נחמיאס ורבין: זה היום?

משה גפני: היום.

איילת נחמיאס ורבין: מה זה אומר?

דוד ביטן: תסביר להם.

דוד ביטן: לא כולם יודעים למה אתה מתכוון.

משה גפני: כאשר יש תקציב דו-שנתי יש מעבר מ-2015 ל-2016 - -

איילת נחמיאס ורבין: הבנתי.

משה גפני: אנחנו בוועדת הכספים דרשנו שיהיה תקציב התאמות.

משה גפני: יהיה תקציב שאפשר יהיה להעביר אותו לדברים אחרים.

איילת נחמיאס ורבין: למרות שנראה לי שכבר יש תקציב 2015.

משה גפני: על כל פנים, מגיעה הפחתת הגירעון.

משה גפני: אני לא רוצה שזה יגיע בלי זה.

משה גפני: לאוצר זה, כנראה, לא כל כך חשוב, אבל לי זה חשוב.

משה גפני: זה חשוב לוועדה.

משה גפני: הוועדה דרשה את זה.

משה גפני: אני מבקש להביא את זה יחד, אחרת אני צריך - - -

דוד ביטן: אז אתה רוצה לפצל ולהצביע היום.

משה גפני: כבר פיצלנו, לא?

<קריאה: היום הפיצול.

משה גפני: היום הפיצול, והוועדה אישרה את זה פה-אחד.

דוד ביטן: יואל, יש לכם התנגדות לזה?

איילת נחמיאס ורבין: אני חושבת שלא נצביע לזה.

משה גפני: אבל בוועדה הצביעו על זה.

איילת נחמיאס ורבין: באיזו ועדה?

דוד ביטן: חברי מפלגת העבודה הצביעו על זה?

משה גפני: כן, בטח.

משה גפני: כולם.

דוד ביטן: אתם רוצים שנעשה גיוס לדבר כזה או שאתם מוכנים להצביע בעד?

איילת נחמיאס ורבין: אין לנו כאן חברי ועדת כספים.

איתן ברושי: אני חבר ועדת כספים.

איתן ברושי: יש לנו עבודה מתואמת עם גפני ועם הצוות שלו.

איתן ברושי: אני מציע - -

איילת נחמיאס ורבין: אז אנחנו נכבד את זה.

איתן ברושי: אני מציע לכבד את הבקשה של היושב-ראש ולתת לו גיבוי.

איילת נחמיאס ורבין: אנחנו מכבדים את הבקשה.

דוד ביטן: מי בעד?

איילת נחמיאס ורבין: יואל?

דוד ביטן: לא משנה.

דוד ביטן: החבר'ה שלך הצביעו בעד.

יואל חסון: אני לא מצביע על מה שאני לא מבין.

דוד ביטן: מי נגד?

דוד ביטן: מי נמנע?

דוד ביטן: בעד בקשת יו"ר ועדת הכספים – פה-אחד

דוד ביטן: נמנעים – אין

דוד ביטן: הבקשה התקבלה פה אחד.

דוד ביטן: חלק לא השתתפו.

יואל חסון: תמיד אתה מקבל מה שאתה רוצה, גפני.

יואל חסון: אתה צריך להתרגל למשהו אחר.

איילת נחמיאס ורבין: זה לא נכון.

<קריאות: - - - <2.

<קריאות: מתן העדפה לתוצרת מיהודה ושומרון לרכישות מתקציב הכנסת.

<קריאות: >

דוד ביטן: אנחנו חוזרים לדיון על נושא העדפת התוצרת מיהודה ושומרון לרכישות מתקציב הכנסת.

חיים ילין: אם הוא היה מביא דיון על מפת עדיפות של מס הכנסה הכול היה נראה אחרת לגמרי.

חיים ילין: אבל הוא הביא את זה פוליטית ולא מקצועית.

דוד ביטן: אמרתי, זה לא דיון פוליטי, רבותי.

חיים ילין: עשית מזה דיון פוליטי.

חיים ילין: הוא הביא דיון מקצועי בוועדת הכספים.

חיים ילין: צריך ללמוד ממנו קצת.

דוד ביטן: זה נכון.

דוד ביטן: תמיד אני לומד מגפני.

דוד ביטן: גפני יותר ותיק ממני.

דוד ביטן: גם שכר לאברכים זה נושא מקצועי, נכון?

דוד ביטן: כל מה שגפני מביא זה בסדר גמור.

דוד ביטן: בבקשה, אחמד.

אחמד טיבי: אדוני היושב-ראש, אני לא יודע אם להיות מרוצה או להיות עצוב בגלל ההצעה.

אחמד טיבי: סימון מוצרים על-ידי האיחוד האירופי באירופה הוא מעשה מוסרי של הקהילה הבינלאומית שאמרה שמדובר בגזל קרקעות שזאת עבירה על החוק הבינלאומי, ולכן הם החליטו להסב את תשומת לב האזרחים שלהם באירופה לנושא הזה, והציבור הכריע.

אחמד טיבי: קמה כאן סערה, ואמרו שזה דבר לא מקובל, זה אנטי-ישראלי, חלק אמרו שזה אנטישמי.

אחמד טיבי: פה בכנסת יש מהלך של תמונת מוצרים, אבל באופן פוזיטיבי, כלומר העדפת מוצרים של התנחלויות ברכש על-ידי הכנסת מתקציב הכנסת, הגם שהוא תקציב של כלל הציבור, לא תקציב של מגזר מסוים.

אורן אסף חזן: מה הבעיה?

אורן אסף חזן: לא הבנתי איפה הבעיה עד שלב זה.

דוד ביטן: גם האבנים באום-אל-פאחם זה של כלל הציבור, והם זורקים אותם עלינו.

ג'מאל זחאלקה: מה הקשר?

ג'מאל זחאלקה: בירה נשר?

אחמד טיבי: אני אדם עם אייקיו בינוני, ובכל זאת לא הצלחתי להבין.

דוד ביטן: לא משנה.

דוד ביטן: זה לא היה בשבילך.

דוד ביטן: אחמד, אתה דוקטור, תבין.

אחמד טיבי: בסיעת הליכוד כשאומרים "אתה דוקטור" או "פרופסור" זה עלבון.

אחמד טיבי: זאת מילת גנאי.

מיכל רוזין: זה אומר שאתה - - -

אחמד טיבי: לא כולם הבינו את ההערה שלך היושב-ראש.

מיכל רוזין: - - -

אורן אסף חזן: הסתכלת במראה שאתה מרשה לעצמך להתנשא עלינו?

דוד ביטן: יובל שטייניץ זכה במקום גבוה בפריימריז, והוא גם דוקטור.

דוד ביטן: מה תגיד על זה?

מיכל רוזין: טוב, זה שטייניץ.

מיכל רוזין: אין על שטייניץ.

אחמד טיבי: יש החרגה של תופעות טבע.

ג'מאל זחאלקה: הוא משמיט את זה שהוא דוקטור.

ג'מאל זחאלקה: הוא אומר, יובל שטייניץ, לא ד"ר שטייניץ.

אחמד טיבי: יש החרגה - -

דוד ביטן: לא נכון.

דוד ביטן: הוא אומר ד"ר שטייניץ.

ג'מאל זחאלקה: הוא משמיט את זה.

אחמד טיבי: הוא פילוסוף ונמצא בליכוד.

יואל חסון: מה זה, "חיים שכאלה" ליובל שטייניץ?

יואל חסון: בואו נתקדם.

אחמד טיבי: לכן עצם האקט של סימון מוצרים כאן הוא כדי להקל על הטיעון של האירופים – דבר שאני תמכתי בו כאקט מוסרי.

אורן אסף חזן: הסימון - - - או כדי להקל את ההסתה שלכם.

אחמד טיבי: כן, הסימון באירופה הוא אקט מוסרי.

אחמד טיבי: ההתנחלויות הן דבר לא מוסרי.

אחמד טיבי: כאשר את גוזלת קרקע של עם אחר, משתלטת עליה בכוח - -

איילת נחמיאס ורבין: זה לא הופך את הסימון למוסרי, אחמד.

דוד ביטן: הסימון בכל מקרה לא מוסרי.

אחמד טיבי: - - זה אומר לציבור ולכל צרכן ומי שמגיע לחנויות שזאת תוצרת של ההתנחלויות.

אחמד טיבי: התנחלויות הן הפרה של החוק הבינלאומי, ואתה רשאי להחליט אם לקנות או לא לקנות.

אחמד טיבי: יש רבים שמחליטים לא לרכוש, בעיקר סטודנטים ומרצים – סוג מסוים.

אחמד טיבי: האליטות באירופה מחליטים לא לרכוש.

אחמד טיבי: הדבר הזה הולך ותופס לו אחיזה רצינית בכל מדינות אירופה.

אחמד טיבי: אני מקווה שלא תצליח לכפות על הכנסת - -

דוד ביטן: זה משהו סמלי.

אחמד טיבי: - - הרי אתם אולי רוצים לגרש אותנו, חבר הכנסת הערבים, אבל אתם לא רוצים להרוג אותנו מצמא או מרעב.

אחמד טיבי: או שכן.

אחמד טיבי: כי אם תשימו פה מים שהם תוצאה של התנחלויות לא נשתה.

דוד ביטן: אתה יכול לשתות מים מהברז.

רוברט אילטוב: אז אל תשתה.

אחמד טיבי: ידעתי.

אחמד טיבי: איך ידעתי?

אחמד טיבי: הובלתי אותך לתשובה הזאת.

רוברט אילטוב: אנחנו חיים במדינה דמוקרטית.

רוברט אילטוב: אתה יכול לשתות, ואתה יכול לא לשתות.

אורן אסף חזן: הם יכולים לא לשתות, לא לאכול.

אורן אסף חזן: הם טובים בזה.

דוד ביטן: תהיה בצום רמדאן באופן קבוע.

דוד ביטן: מה אתה רוצה?

אחמד טיבי: אנחנו לא נשתה מים - -

רוברט אילטוב: הוא לא ישתה מים משם.

רוברט אילטוב: טוב, אל תשתה.

דוד ביטן: הוא יכול לשתות מים מהברז.

דוד ביטן: לא יקרה כלום.

רוברט אילטוב: למה הפלסטינים שותים מים משם?

אחמד טיבי: כי זה המים שלהם.

מיכל רוזין: זה המים שלהם.

אחמד טיבי: הפלסטינים, זה מים שלהם שנגזלו.

<קריאות: - - -

מיכל רוזין: חבר הכנסת ביטן - -

דוד ביטן: אני אתן לך.

דוד ביטן: את הבאה בתור בגלל שאת צריכה ללכת.

מיכל רוזין: נרשמתי כבר מהישיבה הקודמת, כולל - -

אורן אסף חזן: - - - לחוץ וביטחון, מה זה קשור?

דוד ביטן: אבל היא תורמת בוועדת חוץ וביטחון.

<קריאות: - - -

דוד ביטן: נתתי לו חמש דקות, ויש לו עוד דקה.

דוד ביטן: אתם גם מפריעים לו כל הזמן.

אורן אסף חזן: הוא גם לא מדבר שום דבר לעניין.

דוד ביטן: אל תגיד את זה.

דוד ביטן: הוא מדבר.

דוד ביטן: אנחנו לא מסכימים אתו, אבל הוא מדבר.

דוד ביטן: זה לא נכון להגיד את זה.

אחמד טיבי: אני תמיד מסכים להשוואה ביני לבין אורן חזן.

אחמד טיבי: לכן אתה מדבר לעניין, ואני לא.

אורן אסף חזן: עד לרגע זה אני לא יודע אם זאת מחמאה או עלבון.

אחמד טיבי: תחשוב על זה בלילה כשאתה לבד.

אורן אסף חזן: רק עליך אני אחשוב, חבר הכנסת טיבי?

אורן אסף חזן: - - -

<קריאות: - - -

אחמד טיבי: אני חושב שאתה המודל לחיקוי בסיעת הליכוד.

אחמד טיבי: תמשיך ככה.

דוד ביטן: שוב אתה מזכיר את סיעת הליכוד?

אחמד טיבי: אורן הוא עשר, הוא ליכודניק אמתי.

אחמד טיבי: לכן המעשה הזה הוא בלתי מוסרי.

אחמד טיבי: אתה, אדוני, מהמידע הפנימי שיש לי, אתה סופר-פופולרי בליכוד.

אחמד טיבי: אתה לא צריך את זה.

דוד ביטן: לא פוליטי.

דוד ביטן: אמרתי לך.

אחמד טיבי: אתה לא צריך את זה.

איילת נחמיאס ורבין: תפסיק להגיד שזה לא פוליטי.

אורן אסף חזן: - - - אתה יכול לקום וללכת.

דוד ביטן: מיכל, בבקשה, שלוש דקות.

אורן אסף חזן: טיבי, בלי גלשן רחיפה.

אורן אסף חזן: אם בא לך, אתה יכול ללכת.

מיכל רוזין: - - -

דוד ביטן: את צריכה ללכת לוועדת חוץ וביטחון.

מיכל רוזין: אני מתנצלת שאני רוצה לכבד את ראש הממשלה, ולחזור לדיון בחוץ וביטחון - -

דוד ביטן: אתה לא חייב על כל דבר לומר משהו.

אחמד טיבי: אגב, בוועדת הכספים מופיע חאג' אמין אל-חוסייני במקביל.

מיכל רוזין: אני פניתי בעקבות יוזמת הדיון שלך ליועץ המשפטי של הכנסת עורך הדין איל ינון, ואני אתייחס בדברי גם לתשובה שלו, אבל ארבל גם אמרה את הדברים.

דוד ביטן: חבל שלא פנית אלי, הייתי אומר לך אותה תשובה.

מיכל רוזין: אבל הוא בכל זאת הסמכות המשפטית פה בכנסת, ולא אתה.

מיכל רוזין: אם אתה יוזם דיון על זה כשאין לך לא סמכות - -

דוד ביטן: - - -

מיכל רוזין: - - -

דוד ביטן: דיני המכרזים עומדים בעינם.

מיכל רוזין: אבל סליחה, אתה צריך לשמור על זכות הדיבור שלי, לא להפריע לי.

דוד ביטן: זה נכון.

דוד ביטן: ליושב-ראש מותר לקטוע.

מיכל רוזין: מכיוון שאין פה גם מהות וגם סמכותך אינה קיימת בחוק אז חשובה מאוד העמדה המשפטית בכנסת.

מיכל רוזין: מה לעשות, אנחנו עדיין בדמוקרטיה, ועדיין חשוב מה הסמכות שלך על-פי החוק.

מיכל רוזין: אתה אמנם יכול לשנות את זה.

מיכל רוזין: עשרים שנה אתם בשלטון, אבל עדיין אתם מאשימים אותנו בכל מה שקורה.

מיכל רוזין: אני רוצה לדבר על המהות.

מיכל רוזין: אנחנו יכולים להמשיך להיות חלוקים – וחבר הכנסת טיבי הביע את המחלוקת בצורה רהוטה – על הנושא המהותי, האם אנחנו צריכים להמשיך להחזיק בשטחים הכבושים או לא.

מיכל רוזין: השאלה פה היא שונה.

מיכל רוזין: הליכוד, לצערי הרב, שוגה בעשרות השנים האחרונות בכך שהוא זונח את שאר חלקי המדינה מול מה שאתם קוראים לו יהודה ושומרון - -

אורן אסף חזן: תגידי, את בכלל טיילת בצפון ובדרום שאת אומרת את השטויות האלה?

מיכל רוזין: אני מבקשת שהיושב-ראש ישמור על זכות הדיבור שלי.

דוד ביטן: האמת היא שאני שומר.

אורן אסף חזן: אני מבקש שתישארי צמודה למציאות.

דוד ביטן: אורן, אני מזכיר לך שאתה מפריע לא מעט - -

אורן אסף חזן: שתישאר צמודה למציאות.

דוד ביטן: די כבר.

איילת נחמיאס ורבין: כל הכבוד, אורן, שלא הפרעת לה עד עכשיו.

דוד ביטן: אורן, אתה מפריע לכולם.

איילת נחמיאס ורבין: המשאית עם המדליות בחוץ.

אורן אסף חזן: - - -

דוד ביטן: די, אורן.

מיכל רוזין: העובדות הן שמאז ממשלת אולמרט לא רק שמשפים את התוצרת מיהודה ושומרון, את הייצוא; לא רק שמשפים על אותה ההחלטה של סימון מוצרים שלא באמת מתבצעת כמעט בפועל.

מיכל רוזין: משפים אותם בסכומי כסף אדירים.

מיכל רוזין: כל זה לאחר שבעשרים השנים האחרונות הם גם נחשבים אזור עדיפות א' ומקבלים תקציבים גבוהים יותר ומקבלים הטבות מס שלא הגיעו לגליל ולנגב, אלא בדיוק למקומות האלה.

מיכל רוזין: ובמקום להעסיק עובדים ישראלים – אני שמחה שהם מעסיקים עובדים פלסטינים – אבל - -

אורן אסף חזן: אה, חשבתי שגם על זה את מתלוננת.

מיכל רוזין: - - אבל העובדה היא שיש פה אפליה קשה לאורך שנים, כי הרבה יותר קל להקים מפעל עשרים דקות מתל-אביב מאשר בנגב או בגליל.

מיכל רוזין: לצערי הרב, באמת זנחתם את שאר חלקי הארץ, ולא רק נגב וגליל.

מיכל רוזין: גם ירושלים, גם תל-אביב – מדינת ישראל כולה – העסקים הקטנים והבינוניים – כמות העסקים שנסגרים מדי שנה היא עצומה, וכולם צריכים סיוע של המדינה.

מיכל רוזין: זה לעניין המהות.

מיכל רוזין: יש מספיק שיפוי למעסיקים בתוך יהודה ושומרון.

מיכל רוזין: אבל לעניין הסמכות – ולדעתי, זה הדבר החשוב ביותר – אין שום סמכות לוועדת הכנסת ולכנסת להחליט החלטה שכמו שאומר היועץ המשפטי של הכנסת: "מנהל הכנסת כפוף לעקרונות המשפט המנהלי וחוק חובת המכרזים והתקנות שמכוחו חלים על פעילות הרכש של הכנסת".

מיכל רוזין: יתכבד חבר הכנסת ביטן, יגיש הצעת חוק בשם ועדת הכנסת ומטעם הממשלה שתשנה את חוק חובת המכרזים.

דוד ביטן: לא צריך להגיש הצעת חוק.

מיכל רוזין: הרי אתם לא יכולים לעשות את זה - -

דוד ביטן: נדאג לתיקון תקנות, לא להצעת חוק.

מיכל רוזין: זאת לא הצעה הגיונית.

מיכל רוזין: לא, זה לא יכול להיות רק מתוקף תקנות.

אורן אסף חזן: לא שהיא לא הגיונית.

אורן אסף חזן: היא סותרת את דרך החיים שלך רק להסית ולהחרים את כל - - -

דוד ביטן: די, אורן.

מיכל רוזין: לכן במדינה דמוקרטית, בסופו של דבר, אנחנו יכולים להיות חלוקים על המהות, אבל מבחינת פרוצדורות אתה לא יכול לקבל את ההחלטה הזאת.

מיכל רוזין: זאת החלטה שאינה יכולה להתקבל כאן, ומן הראוי היה שהדיון הזה לא יתקיים.

מיכל רוזין: תודה.

דוד ביטן: אני רק רוצה להשיב לכם שפניתם, כל סיעות האופוזיציה ליועץ המשפטי וליושב-ראש הכנסת, וביקשתם למנוע את הדיון, והתוצאה היא שאמרו לכם שהם לא יכולים למנוע את הדיון הזה - -

מיכל רוזין: אני מזכירה לך שהיושב-ראש אמר שהוא יכול למנוע דיון, אבל הוא לא מסכים לעצם העניין.

דוד ביטן: תני לי לענות.

דוד ביטן: אמרתי לי לא להפריע לך, גם את אל תפריעי לי.

דוד ביטן: התשובה הייתה שאי אפשר למנוע את הדיון הזה.

דוד ביטן: זה בתחום הסמכות שלי ושל חברי הכנסת.

דוד ביטן: אנחנו לא מתכוונים להפר את כללי המכרזים.

דוד ביטן: כמובן, במסגרת ההחלטה שלנו נפנה לשר שאמון על זה כדי שיבצע את התקנות הדרושות תוך שלושים יום מהיום.

דוד ביטן: איילת, בבקשה.

איילת נחמיאס ורבין: אני דווקא רוצה לדבר על נושאים אחרים בהקשר הזה.

איילת נחמיאס ורבין: אני חושבת שלכולנו, בכנסת הזאת – או לפחות לחלק גדול מאתנו – יש מטרה למנוע סימון מוצרים מישראל – גם סימון מוצרים מההתנחלויות.

איילת נחמיאס ורבין: אני אומרת את זה בצורה מפורשת.

איילת נחמיאס ורבין: זה מדאיג אותי, זה פיחות זוחל במעמדה של ישראל בעולם.

איילת נחמיאס ורבין: העובדה שאנחנו כל הזמן צריכים להילחם בחרם הפוטנציאלי וב-BDS – פה תהום אדירה בינינו, אחמד; גם בגלל שחלק גדול מהעסקים ביהודה ושומרון מעסיקים פלסטינים, וזה חשוב לעתיד למי מאתנו שרוצה שיהיה פה איזשהו סיכוי לדו-שלום.

איילת נחמיאס ורבין: לדו-קיום.

חיים ילין: - - -

איילת נחמיאס ורבין: יצא טוב ה"דו-שלום".

איילת נחמיאס ורבין: זה יום הזיכרון לרבין אז ביום הזה אני מרשה לעצמי לפנטז על דו-שלום.

איילת נחמיאס ורבין: בכל מקרה אני רוצה לומר לכם שהדבר הכי מסוכן שעשיתם מהיום שהממשלה הזאת לתפקידה זה לפגוע במטרה שלנו להילחם בעולם.

איילת נחמיאס ורבין: כל אחד מאתנו נלחם לטובת מעמדה של ישראל בעולם – או לפחות חלק מהאנשים פה בחדר – ומסבירים למה אסור לסמן מוצרים מישראל, גם לא מההתנחלויות.

איילת נחמיאס ורבין: אני חוששת שאם היום מסמנים מוצרים מההתנחלויות מחר בבוקר יסמנו מוצרים מהגליל.

אורן אסף חזן: אז שהחברים שלך מהאופוזיציה - - -

איילת נחמיאס ורבין: סליחה, אני מבקשת שלא תפריעו לי.

דוד ביטן: - - -

איילת נחמיאס ורבין: אדוני היושב-ראש, אני מבקשת ממך שבזמן שהקצית לי, בבקשה, תן לי להמשיך.

דוד ביטן: אבל אותו דבר תעשי גם את.

דוד ביטן: כי גם את אוהבת להיכנס לדברים של אחרים.

איילת נחמיאס ורבין: אני משתדלת.

איילת נחמיאס ורבין: אתה יודע משהו – כשאתה מסביר לי שמשהו הוא לא פוליטי – שהוא בעליל פוליטי - -

אורן אסף חזן: איך הוא פוליטי?

איילת נחמיאס ורבין: - - הוא פוליטי - - -

אורן אסף חזן: - - -

איילת נחמיאס ורבין: - - - זה פוליטי.

איילת נחמיאס ורבין: מה שמעניין אתכם זה קהל הבוחרים שלכם בימין.

איילת נחמיאס ורבין: לא מעניין אותך שום דבר חוץ מזה.

אורן אסף חזן: איזה שטויות.

איילת נחמיאס ורבין: תדאגו - - -

דוד ביטן: - - -

איילת נחמיאס ורבין: יש ציבור אצלי במפלגה שלי שלא יאהב בדיוק את מה שאמרתי עכשיו.

איילת נחמיאס ורבין: אז מה?

איילת נחמיאס ורבין: האחריות הלאומית שלנו מחייבת לוודא שלא יהיה סימון מוצרים מישראל.

איילת נחמיאס ורבין: מה שאתה עושה דה-פקטו זה סימון מוצרים.

איילת נחמיאס ורבין: אני מאוד שמחה שהקשבת להצעתי לצרף את הנגב, הגליל ואת ירושלים.

איילת נחמיאס ורבין: אבל זאת לא הייתה הצעה שנועדה – אנחנו אומרים, הכנסת תקנה מכל הארץ.

איילת נחמיאס ורבין: זה נשמע לי רעיון טוב.

איילת נחמיאס ורבין: לייצר העדפה מיוחדת - -

דוד ביטן: לזה אני לא צריך שום דבר.

דוד ביטן: זה קיים.

איילת נחמיאס ורבין: לייצר העדפה - -

אורן אסף חזן: אבל החברים שלך באופוזיציה מחרימים את המקומות האלה חדשים לבקרים.

אורן אסף חזן: חייבים לאזן.

איילת נחמיאס ורבין: לייצר העדפה מיוחדת זה סימון דה-פקטו וזה לגרום ללגיטימציה - -

דוד ביטן: הסימון כבר קיים, עם כל הכבוד.

איילת נחמיאס ורבין: - - אתם מייצרים לגיטימציה לסימון מוצרים ממדינת ישראל.

דוד ביטן: תודה רבה, איילת.

דוד ביטן: אני רוצה להעיר רק הערה אחת.

דוד ביטן: מכיוון שאתם כל הזמן מאשימים אותנו שאנחנו עושים את הדברים בגלל חברי המרכז – מה שלא נכון – כי חברי המרכז לא מצביעים - - -

איילת נחמיאס ורבין: אני לא חושבת שהם חברי המרכז שלך.

איילת נחמיאס ורבין: הם חברי המרכז של הבית היהודי.

דוד ביטן: אני מזכיר לך ש-25% ממתפקדי העבודה הם אחמד טיבי וחבריו.

דוד ביטן: סתיו שפיר, בבקשה.

איילת נחמיאס ורבין: הערבים הם לא אזרחי מדינת ישראל?

דוד ביטן: - - -

איילת נחמיאס ורבין: - - -

<קריאות: - - -

איילת נחמיאס ורבין: דיברתי עליך - - -

דוד ביטן: בגלל שאת מפריעה.

איילת נחמיאס ורבין: כי אתה מטיח בי דברים חסרי אחריות.

דוד ביטן: - - - על המתפקדים.

דוד ביטן: ואני אומר לך שאתם מדברים על מתפקדים שלכם.

איילת נחמיאס ורבין: אני דיברתי על בני אדם במדינת ישראל.

איילת נחמיאס ורבין: יש לי מתפקדים שלא יאהבו מה שאמרתי.

דוד ביטן: את מפריעה לידידה שלך לדבר.

סתיו שפיר: כל הדיבור הזה בשם מתפקדים – אנחנו נבחרי ציבור - -

דוד ביטן: נכון.

דוד ביטן: אבל אתם כל הזמן מזכירים את זה.

דוד ביטן: לא אני.

איילת נחמיאס ורבין: לא מזכירים את זה כל הזמן.

איילת נחמיאס ורבין: אתם דיברתם למתפקדים של הבית היהודי.

סתיו שפיר: אנחנו נבחרי ציבור, ואנחנו אמורים לפעול לטובת כל הציבור, לא רק לטובת - - -

דוד ביטן: נכון, אבל אל תזכירו כל הזמן את מתפקדי הליכוד.

דוד ביטן: אתם כל הזמן מזכירים אותם.

סתיו שפיר: - - האמירה הזאת לא לגיטימית בעיני.

סתיו שפיר: כעוד הצעה לסדר אני רוצה להעיר – הדיון שנערך פה בין חברי הכנסת - -

אורן אסף חזן: את לא אומרת לשכן שלך שלום ולא לוחצת לו את היד.

אורן אסף חזן: את יכולה להעביר פה ביקורת על האמירות?

דוד ביטן: אורן, מספיק.

אורן אסף חזן: את שומעת את עצמך - - -

דוד ביטן: אורן, מספיק.

אורן אסף חזן: עשרים שנה, והם לא למדו כלום.

דוד ביטן: בסדר, מספיק.

סתיו שפיר: הדיון הזה שמוציא ציבור שלם החוצה מתוך החברה הישראלית, ואנשים שזורקים פה מילים לאוויר כמו "הערבים הם ככה", "השמאלנים הם ככה", בבקשה, זה לא מכבד את הוועדה, זה לא מכבד את הכנסת ולא מכבד - -

דוד ביטן: גם לומר שאנחנו מדברים למתפקדים שלנו זה לא מכבד.

איילת נחמיאס ורבין: - - -

דוד ביטן: לכם מותר הכול, ולנו אסור?

איילת נחמיאס ורבין: לא, אנחנו לא מתנהגים כאילו מותר הכול, ואנחנו לא מסיתים.

אורן אסף חזן: הם נלחמים בפוליטיקה בעזרת פוליטיקה.

איילת נחמיאס ורבין: - - -

דוד ביטן: בחייך, נו, איילת.

סתיו שפיר: אדוני היושב-ראש, בבקשה - - - זכות הדיבור בשבילי.

דוד ביטן: אני רוצה שהיא תוכל לדבר.

דוד ביטן: יש לך עוד דקה.

סתיו שפיר: אבל אי אפשר לדבר פה.

סתיו שפיר: מה זה?

סתיו שפיר: תרבות דיון.

סתיו שפיר: באמת.

דוד ביטן: שלא תעז להפריע לה.

דוד ביטן: באמת.

סתיו שפיר: יש גבול כמה אנשים יכולים להסתכל על הכנסת כמקום שמתנהל ככה.

אורן אסף חזן: את מסתכלת על עצמך?

סתיו שפיר: אורן, תהיה בשקט ותכבד את האנשים שיושבים פה.

אורן אסף חזן: בפעם האחרונה שבדקתי - - - לא - - -

סתיו שפיר: תכבד את המעמד שנבחרת אליו, בבקשה.

אורן אסף חזן: אז את תשבי בשקט בעצמך.

אורן אסף חזן: עכשיו יגידו שאני שוביניסט כי אמרתי לאישה להיות בשקט.

דוד ביטן: אורן.

אחמד טיבי: אפשר לקרוא ליעל גרמן?

אורן אסף חזן: רק ליעל מותר.

סתיו שפיר: איזה מסר אתם מעבירים לציבור כשכך הדיון בכנסת נראה?

אורן אסף חזן: איזה מסר את מעבירה לציבור על כל הצביעות הזאת - - -

דוד ביטן: אורן, אני קורא לך לסדר פעם ראשונה.

דוד ביטן: שים לב.

דוד ביטן: אתה רוצה שאני אוציא אותך שוב?

דוד ביטן: מה העניין?

ג'מאל זחאלקה: גוד מורנינג.

דוד ביטן: - - -

ג'מאל זחאלקה: לא, אם הייתי אני - -

אורן אסף חזן: אתה יודע מתי הוא יהיה מבסוט?

אורן אסף חזן: כשהיא תלחץ לו יד.

אחמד טיבי: אפשר לתת לה להמשיך?

אורן אסף חזן: כן, אני אפילו אסיט את המיקרופון.

אורן אסף חזן: בבקשה, חברתי.

<קריאה: עכשיו את מתחילה לצחוק.

סתיו שפיר: זה ממש לא מצחיק אותי, זה מאוד מצער אותי.

סתיו שפיר: אחר כך מתפלאים למה כל כך הרבה אנשים טובים לא רוצים להיכנס לפוליטיקה.

סתיו שפיר: הם לא רוצים להיכנס לפוליטיקה כי הם חושבים שככה הפוליטיקה נראית.

אורן אסף חזן: לא, כי הם רואים - - -

סתיו שפיר: הם חושבים שבוועדות הכנסת זה נראה ככה, שלא מנהלים דיון רציני, שלא מסתכלים באמת על טובת הציבור.

דוד ביטן: טוב, בלי דברי תוכחה.

דוד ביטן: בואי תתייחסי לעניין.

סתיו שפיר: ככה זה נראה.

סתיו שפיר: זה מאוד חבל.

דוד ביטן: בלי תוכחות.

דוד ביטן: אנחנו יודעים את המצב שלנו.

סתיו שפיר: זאת לא הרצאת מוסר, זאת הרצאה שבאה מתוך כאב.

סתיו שפיר: אני חושבת שהמקום צריך להתנהל אחרת.

סתיו שפיר: עכשיו לעניין – מאז שהתחילה ההידרדרות הביטחונית הממשלה נקטה מספר צעדים: נחתם הסכם סודי בין ראש הממשלה לבין ראש מועצת שומרון.

סתיו שפיר: אנחנו לא יודעים על איזה סכומים, אנחנו לא יודעים איזה הטפות.

סתיו שפיר: אנחנו לא יודעים מה קרה שם.

סתיו שפיר: הסכם על כספי ציבור.

סתיו שפיר: מכספי ציבור, מכספי המיסים של אזרחי ישראל ניתנו הטבות לשומרון.

סתיו שפיר: אני פניתי למשרד ראש הממשלה בבקשה לקבל את הפרטים, ועד לרגע זה עדיין לא קיבלתי את הפרטים של ההסכם הזה.

סתיו שפיר: אחר כך עצרו חברי הבית היהודי - - -

<קריאה: - - -

סתיו שפיר: שאף אחד לא יפריע לי עכשיו.

סתיו שפיר: אחר כך עצרו חברי הבית היהודי וחברי הליכוד הטבות מס לפריפריה בגלל שלא הסכימו להעביר עוד שש מאות מיליון - -

אורן אסף חזן: כבר הודענו שלא נצביע בעד זה.

אורן אסף חזן: אז תהיי ישרה ותדעי - - -

סתיו שפיר: הטבות מס שאמורות להגיע לגליל.

אורן אסף חזן: - - -

דוד ביטן: אורן.

אורן אסף חזן: היא מכפישה אותנו.

סתיו שפיר: - - אחר כך העבירו בבית היהודי ובליכוד הצעת חוק להמשך השחיתות בחטיבה להתיישבות כדי שהחטיבה להתיישבות תמשיך להיות צינור להעברת כספים מושחתים לעמותות של הימין שפועלות בכלל משום מה במרכז הארץ: בתל-אביב, ברעננה, בחולון, בבת-ים.

סתיו שפיר: עמותות שמתופעלות על ידי מקורבים של הבית היהודי ושל חלק מהחברים שיושבים פה- -

דוד ביטן: מה זה קשור להצעה שלנו?

סתיו שפיר: אלה הצעדים שנקטה הממשלה מאז תחילת ההידרדרות הביטחונית.

סתיו שפיר: במקום להסתכל על טובתם של כל אזרחי ישראל - -

דוד ביטן: נקטה עוד צעדים, את יודעת.

אורן אסף חזן: מה עם המלחמה בטרור?

סתיו שפיר: - - המצב הביטחוני נוצל כדי להעביר עוד כסף ליהודה ושומרון.

סתיו שפיר: ואני שואלת אתכם: מה קורה לכם?

סתיו שפיר: הגליל והנגב זה הפך להיות העניין של השמאל?

סתיו שפיר: בימין לא אכפת יותר מהגליל והנגב?

אורן אסף חזן: מתי לאחרונה היית בגליל ובנגב וראית את הפיתוח - -

סתיו שפיר: לפני ארבעה ימים.

אורן אסף חזן: - - -

סתיו שפיר: - - - בשביל יהודה ושומרון אתם מוכנים להפקיר את - - -

דוד ביטן: אנחנו משקיעים בנגב הרבה יותר כספים - - -

סתיו שפיר: - - - לאנשים שלכם.

סתיו שפיר: לא אכפת לכם משום דבר שקורה פה.

דוד ביטן: אנחנו משקיעים הרבה יותר ממה שאת חושבת.

סתיו שפיר: - - - על הצעדים - - -

אורן אסף חזן: היא מדברת למצלמה, היא לא מדברת לא לדיון.

אורן אסף חזן: היא יודעת לבקר את - - -

איילת נחמיאס ורבין: כי אתה לא מדבר למצלמה.

סתיו שפיר: - - -

אורן אסף חזן: - - -

<קריאות: - - -

סתיו שפיר: כל הדברים שאמרתי פה הם אמת לאמיתה.

סתיו שפיר: אם היה לך משהו להגיד היית אומר עובדות אחרות.

סתיו שפיר: שכחתם את האנשים שאתם אמורים להגן עליהם - -

מכלוף מיקי זוהר: הגליל והנגב תמיד היו בראש מעייני הליכוד, ולא יעזור כלום – מפלגת העבודה לא תוכל לקחת - -

סתיו שפיר: כבוד היושב-ראש, אתה צריך להגן על זכות הדיבור שלי.

דוד ביטן: את מדברת מעל הזמן.

סתיו שפיר: אבל אני לא יכולה לדבר.

דוד ביטן: חבר'ה, לא לדבר.

אורן אסף חזן: את יכולה לדבר, רק דברי לעניין.

דוד ביטן: רבותי, אנשי הליכוד, לא לדבר.

מכלוף מיקי זוהר: - - - לקחת קרדיט על הנגב והגליל - -

אורן אסף חזן: בחיים שלה היא לא יצאה מהגבולות של תל-אביב - - -

סתיו שפיר: אני יודעת שלא נעים לכם לשמוע את זה.

אורן אסף חזן: מתי בפעם האחרונה היית בדימונה?

אורן אסף חזן: מתי היית בשלומי?

סתיו שפיר: - - -

דוד ביטן: אורן, אורן.

אורן אסף חזן: - - -

סתיו שפיר: - - -

דוד ביטן: אורן, אני קורא לך לסדר פעם ראשונה.

אורן אסף חזן: - - -

סתיו שפיר: - - - לא אכפת לכם - - - רק יהודה ושומרון.

אורן אסף חזן: - - -

דוד ביטן: אני אוציא אותך.

סתיו שפיר: - - - גם לפריפריה בישראל - -

דוד ביטן: אני אוציא אותך.

דוד ביטן: סיימת?

סתיו שפיר: לא.

דוד ביטן: את מדברת כבר שבע דקות.

סתיו שפיר: אני אדבר עכשיו דקה בלי שיפריעו לי, ואז אני אסיים.

דוד ביטן: אוקיי, דקה.

דוד ביטן: לא להפריע.

דוד ביטן: אני אוציא אותך.

דוד ביטן: כבר פעם שנייה קראתי לך לסדר.

דוד ביטן: מספיק.

אחמד טיבי: נא לא להוציא את אורן חזן.

סתיו שפיר: העובדה שאתם הפכתם את הפריפריה לעניין של האופוזיציה, לעניין שהוא של השמאל, שהימין שכח אותו לחלוטין, שבפריפריה צריך להתחנן לכסף, להתחנן, בשעה שביהודה ושומרון מקבלים הטבות על גבי הטבות, צ'ופרים - -

אורן אסף חזן: - - - שהיא תתעורר למציאות.

סתיו שפיר: - - במס, בדיור, בגני ילדים, בסבסוד של תחבורה ציבורית - -

מכלוף מיקי זוהר: עשיתם על זה קמפיין שלם - -

דוד ביטן: די, מספיק.

סתיו שפיר: - - ועובדה שככה אתם מתנהגים - -

דוד ביטן: - - -

אורן אסף חזן: - - -

סתיו שפיר: - - בעיקר בתקופה הזאת של הידרדרות ביטחונית.

סתיו שפיר: אתם מנצלים את הפחד שיש בחוץ כדי להעביר עוד כספים להתנחלויות על חשבון הפריפריה - -

דוד ביטן: אנחנו לא מעבירים - -

סתיו שפיר: - - זה פשוט מביש.

דוד ביטן: עם כל הכבוד - -

אורן אסף חזן: - - -

סתיו שפיר: - - לא משנה אם אנחנו חלוקים בעמדות שלנו - -

דוד ביטן: אני קורא לך לסדר פעם ראשונה.

סתיו שפיר: - - -

דוד ביטן: אני קורא לך לסדר.

דוד ביטן: אני אוציא אותך.

סתיו שפיר: - - -

דוד ביטן: את לא יכולה להשתלט על הדיון.

סתיו שפיר: - - -

דוד ביטן: את לא יכולה להשתלט על הדיון.

סתיו שפיר: - - - לא יכול להיות ש- - -

דוד ביטן: פעם שנייה אני קורא לך לסדר.

סתיו שפיר: - - -

דוד ביטן: אני קורא לך לסדר פעם שלישית.

סתיו שפיר: - - - בהתנחלויות - -

דוד ביטן: תוציא אותה, בבקשה.

סתיו שפיר: - - פשוט לא ייתכן.

דוד ביטן: את רוצה או שאני אוציא אותך?

סתיו שפיר: - - אתם מביכים את המקום הזה.

דוד ביטן: בסדר.

סתיו שפיר: אותי אתה מוציא?

סתיו שפיר: כל החברים שהיו פה - -

דוד ביטן: כן - - -

סתיו שפיר: - - -

איילת נחמיאס ורבין: חבר הכנסת - - -

איילת נחמיאס ורבין: עם כל הכבוד, את חבר הכנסת אורן חזן לא הוצאת - - - גם אני יוצאת איתה.

איילת נחמיאס ורבין: (ח"כ סתיו שפיר יוצאת ממליאת הוועדה.

איילת נחמיאס ורבין: )

<קריאות: - - -

מכלוף מיקי זוהר: - - - לקבל מקום בפריימריס.

דוד ביטן: אני אמרתי לך להפסיק.

מכלוף מיקי זוהר: - - - בפריפריה.

מכלוף מיקי זוהר: אתם אף פעם לא דאגתם לפריפריה.

דוד ביטן: אני קורא לך לסדר פעם ראשונה גם כן.

<קריאות: - - -

מכלוף מיקי זוהר: - - - אתם אף פעם לא דאגתם לפריפריה.

דוד ביטן: אני קורא אותך לסדר פעם ראשונה גם כן.

איילת נחמיאס ורבין: - - - סליחה, יש גבול.

מכלוף מיקי זוהר: האליטיזם הזה - - -

דוד ביטן: זאת לא ועדת הכספים פה.

איילת נחמיאס ורבין: - - -

מכלוף מיקי זוהר: אליטיזם.

מכלוף מיקי זוהר: תשמרו את זה למקום אחר.

דוד ביטן: מספיק.

דוד ביטן: מה זה הדבר הזה?

דוד ביטן: נתתי לך עוד דקה ועוד דקה ועוד דקה.

דוד ביטן: מה קורה פה?

מכלוף מיקי זוהר: שקרים.

דוד ביטן: אורן, פעם אחת אתה מתערב, אני מוציא אותך גם כן.

אחמד טיבי: מה היא חושבת לעצמה, שהיא אורן חזן?

אורן אסף חזן: טיבי, כמה זמן חשבת על השורה הזאת?

דוד ביטן: ההתייפייפות של השמאל - -

אורן אסף חזן: ברשותך, היושב-ראש - - -

דוד ביטן: די, כבר.

דוד ביטן: אמרתי לך, אני אוציא אותך.

דוד ביטן: עוד מילה אחת אני מוציא אותך.

דוד ביטן: אל תעשה לי ככה, תן לי דקה לדבר.

דוד ביטן: אני אוציא אותך.

דוד ביטן: הליכוד משקיע בנגב.

דוד ביטן: העברת הבסיסים היום מהמרכז לנגב זאת השקעה שמעניקה שגשוג לכל הנגב; ההשקעה של מיליארדים בסייבר שזה הייטק היא כולה בנגב.

דוד ביטן: אז בואו נשים את הדברים על דיוקם, ומספיק כבר עם הדמגוגיה הזאת של השמאל.

דוד ביטן: חבר הכנסת ילין, בבקשה.

דוד ביטן: אני מזכיר לך, אורן, אם אתה מתערב פעם אחת אני מוציא אותך.

דוד ביטן: בוא נראה.

דוד ביטן: אתה אתי או מה?

רוברט אילטוב: כבוד היושב-ראש, - - - משקיעות חברות פרטיות, לא המדינה.

דוד ביטן: לא נכון.

דוד ביטן: גם המדינה משקיעה.

רוברט אילטוב: המדינה לא משקיעה.

דוד ביטן: גם המדינה.

דוד ביטן: משרד הביטחון משקיע שם.

ג'מאל זחאלקה: רק כשישראל ביתנו בממשלה.

דוד ביטן: גם הממשלה משקיעה במסגרת תקציב הביטחון.

דוד ביטן: זה נכון מה שאני אומר.

דוד ביטן: לא צריך להגזים.

דוד ביטן: חבר הכנסת ילין, בבקשה.

דוד ביטן: כל אחד יכול לקבל זמן לדבר, אין שום בעיה.

דוד ביטן: אף אחד שלא ישתלט על הדיון.

דוד ביטן: בבקשה.

יואל חסון: אדוני, יש לי נשיאות הכנסת.

דוד ביטן: אני אתן לך.

חיים ילין: אני כבר למדתי שאם אני צריך ללכת לוועדה אחרת אז אני מדבר ראשון.

חיים ילין: זה מדהים השיטה הזאת.

חיים ילין: זה הפוך לגמרי ממה שצריך להיות.

חיים ילין: היום אנחנו עולים להר הרצל – 20 שנה לרצח רבין.

חיים ילין: אני מציין את זה כי נדמה לי שיש כאן כמה אנשים שלא מכירים את ההיסטוריה של מדינת ישראל.

חיים ילין: ההתנחלויות לא הוקמו על-ידי הליכוד.

חיים ילין: ההתנחלויות הוקמו על-ידי המפא"יניקים של מפלגת העבודה - -

רוברט אילטוב: ויהודה ושומרון שוחררה על-ידי רבין.

חיים ילין: אני מבקש – לא הפרעתי לאף אחד, ואת ההיסטוריה הזאת תלמד היטב כי אני חוויתי על בשרי כל דבר שקרה, כולל כל הגזירות שנעשו בהתיישבות בגוש קטיף.

חיים ילין: אז צריך להבין שכשאנחנו מדברים מי בעד התנחלויות, ומי נגד ההתנחלויות כל אחד לוקח את המונופול לעצמו, לוקח איזושהי נישה ומשווק אותה.

חיים ילין: אחרי זה אומרים שהדיון הוא מקצועי ולא פוליטי.

חיים ילין: אז חבר'ה, אנחנו פה לא בשביל דיונים מקצועיים, אנחנו פה בגלל פוליטיקה.

חיים ילין: הכנסת, המחוקק, זה הגוף הפוליטי הגדול ביותר שקיים במדינת ישראל וכך צריך להיות.

חיים ילין: אדון היושב-ראש דוד ביטן, אל תגיד שזה מקצועי - -

דוד ביטן: אני אמרתי שזה מקצועי?

דוד ביטן: אמרתי שזה לא פוליטי.

דוד ביטן: לא אמרתי מקצועי.

חיים ילין: אם זה לא פוליטי אז זה משהו אחר.

דוד ביטן: - - -

יואל חסון: מה זה לא פוליטי?

יואל חסון: איפה אתה?

דוד ביטן: לא פוליטי.

דוד ביטן: אנחנו שלחנו את האנשים ליהודה ושומרון.

דוד ביטן: המדינה השקיעה שם כספים באזורי תעשייה שמשרתים את הפלסטינים.

דוד ביטן: אז יש לנו איזושהי סולידריות.

דוד ביטן: אמרתי, זה לא פוליטי.

חיים ילין: מתנפלים עלי, ואחרי זה אתה לוקח את רשות הדיבור.

חיים ילין: תן לי לסיים.

חיים ילין: אני מספר עובדות, לא מתעצבן על אף אחד.

חיים ילין: הנקודה היא שאנחנו קודם כול צריכים לחפש בהיסטוריה.

חיים ילין: אחת הבעיות שקיימות היום במדינת ישראל זה חוסר בקבלת ההחלטות.

חיים ילין: לבוא ולהגיד בצורה אמורפית שכל זה מדינת ישראל זה מאוד נחמד.

חיים ילין: איפה הגבולות של מדינת ישראל?

חיים ילין: איפה קיים החוק של מדינת ישראל ואיפה לא קיים החוק של מדינת ישראל?

חיים ילין: ראש הממשלה שלנו, עם כל הכבוד, לא רוצה להכריע.

חיים ילין: הוא רוצה להמשיך לנהל את הסכסוך.

חיים ילין: בדיון שהיה פה – למה התקוממנו ולמה הוצאנו מכתב?

חיים ילין: כי היו רק ההתנחלויות.

חיים ילין: אז אני מודה – אני אוהב ונוסע להתנחלויות, ואני קונה שמן זית מההתנחלויות כי הוא הכי טוב - -

אחמד טיבי: מזויף.

חיים ילין: לא.

חיים ילין: אתה עכשיו התחלת אתי.

אחמד טיבי: לא אותנטי.

אחמד טיבי: חמוץ.

חיים ילין: זה הטעם שלי, אני אוהב אותו.

<קריאות: - - -

מכלוף מיקי זוהר: - - -לא על היין שלהם ולא על שמן הזית שלהם.

מכלוף מיקי זוהר: הוא הכי טוב.

חיים ילין: אני קונה כי המוצרים האלה הם טובים, ומכיוון שיש לי לא מעט חברים, ויש הרבה מקומות שאפשר לטייל שם בהם.

חיים ילין: זה לא נוגע לזה שבסופו של דבר פוליטית מנסים לתת העדפה להתנחלויות.

חיים ילין: עכשיו, כבוד היושב-ראש, אני רוצה להגיד את משפט המפתח: לקחתם את ההתנחלויות, ערבבתם אותם עכשיו עם מדינת ישראל, ונתתם העדפה לחלק מהאזורים במדינת ישראל.

חיים ילין: זה בדיוק מה שעושים כל הזמן בסעיפים של האוצר כשרוצים להעביר תקציבים.

חיים ילין: לוקחים את הסעיף של ההתנחלויות יחד עם סעיף עוטף עזה – אף אחד לא יכול להתנגד לעוטף עזה כי זה בקונצנזוס של מדינת ישראל, וכולם עומדים במקום הזה שצריך להכריע.

חיים ילין: אני מציע לגופו של עניין – הבאת את הדיון על ההתנחלויות – למה לא השארת אותו נקי על ההתנחלויות?

חיים ילין: תביא אחרי זה על הנגב - -

דוד ביטן: למה?

דוד ביטן: מפריע לך שהבאתי על הנגב ועל יהודה ושומרון?

חיים ילין: דוד, אני מציע - -

דוד ביטן: זה מפריע לך בהצבעה?

חיים ילין: לא.

מכלוף מיקי זוהר: שלא יגידו שהליכוד מטפל בנגב ובפריפריה.

דוד ביטן: אני רוצה שתצביע נגד, ואולי אני אפנה לעוטף עזה להגיד להם שאתה נגד.

<קריאה: למה אולי?

דוד ביטן: אולי.

דוד ביטן: נחליט.

באסל גטאס: זה איום?

דוד ביטן: זה לא איום.

באסל גטאס: למה שינית?

באסל גטאס: - - -

אורן אסף חזן: סליחה, אדוני היושב-ראש - - - מי זה החוצפן הזה?

אורן אסף חזן: מה הוא מדבר אלי ככה?

דוד ביטן: אני אוציא אותך.

דוד ביטן: לא התכוונתי.

דוד ביטן: אמרתי את זה בצחוק.

אורן אסף חזן: אתה חצוף.

אורן אסף חזן: מחלת ים מהטלטלה באנייה.

דוד ביטן: די כבר.

דוד ביטן: מספיק, אני אוציא אותך.

דוד ביטן: אני התכוונתי בצחוק.

דוד ביטן: לא הייתה לי כוונה לעשות דבר כזה.

חיים ילין: לא - -

דוד ביטן: קדימה.

דוד ביטן: קח את זה בקלילות.

חיים ילין: אני לוקח בקלילות.

חיים ילין: אני לא לוקח בכבדות שכל הזמן אנשים מתעצבנים אחד על השני ולא נותנים לדבר.

<קריאות: - - -

חיים ילין: אני לא יכול לדבר.

דוד ביטן: לא להפריע, רבותי.

חיים ילין: אני לא רוצה שאף אחד ייעלב, אבל - - - את הדיווח.

חיים ילין: בהתחלה אמרתם שיש העדפה לעוטף עזה.

חיים ילין: אין העדפה לעוטף עזה.

חיים ילין: אני באמת אומר לכם את זה.

דוד ביטן: אנחנו רוצים לעשות.

חיים ילין: לא, הקראת לפני כן - -

דוד ביטן: יש העדפה למוצרי - - -

חיים ילין: בדיוק, זה נכון.

חיים ילין: זה מה שיש.

חיים ילין: יש עוד העדפות מבחינת משרד הביטחון.

חיים ילין: הם יכולים לקנות מוצרים מקו עימות צפון ודרום שזה חוק שקיים, וכולם פועלים לפי התקנות האלה.

חיים ילין: אבל עכשיו אנחנו נמצאים במקום אחר; אבל יש חוק המכרזים.

חיים ילין: וכששאלתי אותך, דוד, אם יש איכות ויש מחיר – ככה בשלטון המקומי, ככה עובדים בוועדת מכרזים – למה שלא יחול אותו דבר כאן?

חיים ילין: ואז בכל מדינת ישראל תהיה תחרות.

חיים ילין: הרי מה אנחנו עושים?

חיים ילין: מצד אחד בכל הוועדות וגם בתפיסת האג'נדה של הליכוד ושל הממשלה צריך תחרות.

חיים ילין: צריך לפתוח את השווקים.

חיים ילין: צריך עוד ועוד ועוד.

חיים ילין: מה אתם עושים בזה?

חיים ילין: אתם מונעים את התחרות.

חיים ילין: תנו העדפה למדינת ישראל.

חיים ילין: בכל מדינת ישראל שתהיה תחרות.

חיים ילין: ואז אני אצביע, ואהיה אתך, כי אני חושב שזה צודק.

חיים ילין: אבל ברגע שאתה לוקח - -

דוד ביטן: זה בתקנות.

חיים ילין: זה בדיוק מה שאני אומר.

חיים ילין: ועכשיו מה אתה אומר לי, דוד?

חיים ילין: אתה אומר לי שאם יהיה צורך לשנות את חוק המכרזים נשנה - -

דוד ביטן: את התקנות.

דוד ביטן: רק לגבי תקציב הכנסת, שימו לב.

חיים ילין: ברור.

חיים ילין: אז נשנה גם את זה.

חיים ילין: אין לזה גבול.

חיים ילין: זה לא נכון בתפיסה.

חיים ילין: לכן אני אומר – זה פוליטי.

חיים ילין: אנחנו נמצאים באווירה לא נעימה במדינת ישראל.

חיים ילין: כל דבר פוליטי שבא לאוכלוסייה מקומית פוגע באחרים.

חיים ילין: מה שנעשה בסופו של דבר בוועדת הכספים – ואני אומר את זה בכאב לב עמוק – עם מפת ההעדפה של מס הכנסה, עם הנושא שבדקה ה-90 בצלאל מכניס את ההתנחלויות פנימה כשכל מדינת ישראל עומדת עכשיו כבת-ערובה - -

דוד ביטן: - - - כל חבר כנסת יכול להגיד - - - שהוא רוצה.

חיים ילין: אבל הדיון התחיל מההתנחלויות.

חיים ילין: הדיון התחיל משם.

חיים ילין: הדיון הגיע לוועדת הכספים כשיש מפה, והקוסם גפני מצליח להביא.

חיים ילין: ומה קרה?

חיים ילין: בסופו של דבר הכול נתקע.

חיים ילין: אתמול התחילו לדבר על חברון.

חיים ילין: חברון בהעדפה, והיישוב היהודי בהעדפה.

חיים ילין: כולם נמצאים בהעדפה.

חיים ילין: אז אם כולם בהעדפה שאף אחד גם לא יקבל.

חיים ילין: אי אפשר כל הזמן לעשות את זה.

מכלוף מיקי זוהר: בואו נוציא גם את העוטף.

חיים ילין: אני אגיד לך שני דברים.

חיים ילין: הפצמ"ר הראשון התפוצץ בשנת 2000 - -

אורן אסף חזן: - - - כי דקירות סכין זה פחות כואב.

אורן אסף חזן: אתה צודק.

חיים ילין: תסלח לי, ראש הממשלה שלך לא ידע לטפל לא בקסאם ולא באבנים, ובגלל זה עד עכשיו - - -

אורן אסף חזן: - - - אין ביטחון, וראש הממשלה - - -

חיים ילין: - - זאת הבעיה.

חיים ילין: אם הייתה לראש הממשלה הנחישות של המפא"יניקים היינו במדינה אחרת לגמרי.

חיים ילין: לך תלמד מי הקים את המדינה - -

אורן אסף חזן: - - - ההחלטות שהוא קיבל הוא הקטין את הלהבות, אל תגיד - -

חיים ילין: אורן חזן, תקשיב טוב, אתה לא מגיע לקרסוליים של המפא"יניק הצעיר ביותר שיכול להיות - -

אורן אסף חזן: כמה יוהרה.

אורן אסף חזן: כמה, כמה.

אורן אסף חזן: כמה שחצנות.

אורן אסף חזן: כמה.

אורן אסף חזן: הסתכלת על עצמך?

דוד ביטן: אמרתי שאני אוציא אותך, נכון?

חיים ילין: אתה מדבר על שחצנות כשאתה לא נותן לאף אחד לדבר.

אורן אסף חזן: אתם יותר טובים, אתם יותר יפים, אתם יותר חכמים - -

דוד ביטן: חבר הכנסת ילין, סיימת?

חיים ילין: אני רוצה להגיד לך משהו – אני מתבייש שאתה נותן לחבר הכנסת הזה.

חיים ילין: הוצאת לא את מי שאתה צריך להוציא.

חיים ילין: אותו היית צריך להוציא, ואתה משאיר אותו פה.

דוד ביטן: מי שמשתלט על הדיון אני מוציא אותו.

חיים ילין: הוא משתלט על כל חבר כנסת שמדבר.

דוד ביטן: - - -

חיים ילין: הוא משתלט על כל חבר כנסת, לא נותן לדבר.

דוד ביטן: - - -

חיים ילין: אז מה אם הוא ליכודניק?

דוד ביטן: אני רוצה - - - לדבר.

דוד ביטן: היא לא הסכימה להפסיק לדבר, ולכן הוצאתי אותה.

איילת נחמיאס ורבין: לא נחזור לזה שוב כי זה מביש - - -

דוד ביטן: מי שינסה להשתלט על הדיון אני אוציא אותו, ולא משנה מי זה.

דוד ביטן: אין לה יראת כבוד מיוחדת.

איילת נחמיאס ורבין: היא לא עשתה פיליבסטר, היא לא עשתה שום דבר.

איילת נחמיאס ורבין: היא דיברה.

דוד ביטן: יואל, בבקשה.

דוד ביטן: אחר כך אורן חזן.

איילת נחמיאס ורבין: והיא דיברה ברשות.

דוד ביטן: היא לא הפסיקה לדבר.

דוד ביטן: מה אני יכול לעשות.

<קריאה: - - -

דוד ביטן: הוא צריך ללכת לנשיאות.

דוד ביטן: לא סתם אני נותן.

יואל חסון: תודה, אדוני היושב-ראש.

יואל חסון: אני חייב לומר שהתרשמתי מאוד, חבר הכנסת ילין מהכניסה שלך לפרטים ומההתייחסות הרצינית שלך לנושא ולדיון.

יואל חסון: אני מתפלא עליך – ואני לא אומר את זה חלילה בשביל להעליב – אולי בגלל שאתה חדש פה – מה אתה מתייחס לדיון הזה ברצינות?

חיים ילין: א', אני חדש, ואני רוצה להיות תמים.

חיים ילין: עדיין.

יואל חסון: אז אני אומר לך, שאל תתרגש ואל תתייחס לדיון הזה ברצינות.

יואל חסון: שום דבר מהצעת ההחלטה הזאת לא תקרה באמת בפועל.

יואל חסון: הרי זה לא יקרה - -

דוד ביטן: יש לי הפתעה בשבילך.

דוד ביטן: תבדוק אותנו בעוד חודשיים-שלושה.

יואל חסון: נחיה ונראה.

יואל חסון: מה שמטריד כאן, ועלי אתם לא יכולים לעבוד - -

דוד ביטן: למה?

דוד ביטן: אתה משהו מיוחד?

יואל חסון: - - אני גדלתי בליכוד.

יואל חסון: ואני יודע שבליכוד שאני גדלתי בו – לא בליכוד של היום – הצעת ההחלטה המקורית שהייתה מגיעה, הייתה מגיעה לנגב והגליל.

יואל חסון: הרי הצעת ההחלטה המקורית שהונחה הייתה רק על יהודה ושומרון.

<קריאה: נכון.

יואל חסון: - - זאת ההצעה, זאת האמת.

יואל חסון: אחר כך שמתם לב בגלל הביקורת – רגע, רגע, יש לנו גם אלה מהפריפריה שנתנו לנו כמה מנדטים, אז בואו נתייחס אליהם.

יואל חסון: אז קודם כול זאת האמת, ושיהיו העובדות.

יואל חסון: אדוני, גם כשאני רואה בוועדת הכספים וגם פה – אין לי כבר ציפיות.

יואל חסון: השאלה היא מתי תבוא ההתפקחות של אנשי הפריפריה; מתי תבוא ההתפקחות של ראשי הערים בנגב ובגליל, בצפון ובדרום, והם יבינו שאתם בליכוד פשוט לא סופרים אותם.

יואל חסון: זה באמת לא מעניין אתכם.

יואל חסון: הרי באופן אוטומטי אתם תומכים מיד ביהודה ושומרון.

יואל חסון: בהנחה שנהיה רציניים וזה יעבור – חברת הכנסת לשעבר סטרוק, הולכים לגרום לך וליישוב היהודי בחברון וליהודה ושומרון כולה נזק בל יתואר.

יואל חסון: ועכשיו אני אגיד לכם למה הנזק יהיה בל יתואר - -

דוד ביטן: עכשיו אתה דואג ליהודה ושומרון?

יואל חסון: כן, אני דואג יותר ממך - -

איילת נחמיאס ורבין: כן, למה?

איילת נחמיאס ורבין: אני לא הבעתי דאגה?

יואל חסון: - - אני אסביר לך למה - -

דוד ביטן: כרגע האשמת אותנו - - - עכשיו אתה דואג.

יואל חסון: אז אני אסביר לך עכשיו למה אתה טועה.

יואל חסון: הרי מה אתה עושה עכשיו בהנחה שההצעה שלך תעבור, והיא לא תעבור.

יואל חסון: אולי היא תעבור טכנית פה, אבל היא לא באמת תקרה.

יואל חסון: אבל נגיד שזה באמת יקרה – מה אתה עושה?

יואל חסון: אתה שוב מביא את הזרקורים לנושא של סחורה מיהודה ושומרון, מסחר עם יהודה ושומרון, חרמות על יהודה ושומרון.

יואל חסון: ומה תהיה התגובה הבינלאומית?

יואל חסון: התגובה הבינלאומית תהיה החרפת החרם על מוצרים מיהודה ושומרון- -

<קריאה: עוד פעם.

<קריאה: נו, באמת.

יואל חסון: - - החרפת הנזק לסחורה שתגיע מיהודה ושומרון.

יואל חסון: אני שואל את אנשי יהודה ושומרון וירושלים - -

דוד ביטן: הם צריכים את הדיון הזה?

דוד ביטן: הרי הם עושים את זה כל הזמן.

דוד ביטן: עד כמה אתם מסובבים - - - לכיוון הלא נכון.

איילת נחמיאס ורבין: אולי אתם מסובבים לכיוון הלא נכון?

יואל חסון: - - אני קונה סחורה מכל מקום.

יואל חסון: להפך, יש דברים שאני מעדיף דווקא מיהודה ושומרון, ויש דברים שאני מעדיף מהגליל.

יואל חסון: זה תלוי הרבה בטעם ובאיכות.

יואל חסון: אני רוצה להגיד לחברי הכנסת הערבים, גם אתם צורכים מההתנחלויות; האוכל שאתם אוכלים פה חלקו מגיע גם מההתנחלויות, וזה בסדר גמור.

יואל חסון: טוב שאתם עושים ככה כמו שאני גם אוכל אצלכם ולא עושה אצלכם חרמות - -

באסל גטאס: זה לא בסדר בכלל.

יואל חסון: - - אבל אני שואל, האם שוק הצריכה של הכנסת הוא כל כך גדול שהמתנחלים הולכים להיות מיליונרים ומיליארדרים כי הכנסת תתחיל להעדיף סחורה שלהם?

יואל חסון: או שמצד שני ההתעסקות בסחורה ובחרמות - -

דוד ביטן: יש לך עוד דקה.

דוד ביטן: נתתי לך יותר מכולם.

יואל חסון: - - תחריף את מה שאני מתנגד לו – חרמות על מוצרים מיהודה ושומרון, חרמות על מוצרים מירושלים, ובשלב הבא חרמות על מוצרים מישראל בכלל.

יואל חסון: הדיון הזה גורם נזק אסטרטגי משמעותי לנושא הזה של צריכת מוצרים מישראל.

יואל חסון: חבל שאתם עושים את זה.

יואל חסון: ; זאת דמגוגיה, זה רק רצון, אדוני היושב-ראש, לקושש עוד כמה קולות - -

דוד ביטן: טוב.

דוד ביטן: אמרתי לך כבר שבינתיים אתם מקוששים קולות כי 25% ממתפקדי העבודה הם לא יהודים.

יואל חסון: - - לא במרכז הליכוד, אתה צודק.

יואל חסון: הצלחת - - -

איילת נחמיאס ורבין: אני לא האשמתי אותך.

איילת נחמיאס ורבין: אמרתי לך שאתה מסתכל בעיניים רק של חלק מאוד קטן מהציבור - -

דוד ביטן: אל תפריעי לי, אני לא הפרעתי לך.

דוד ביטן: אתם תמשיכו לדבר על מתפקדי הליכוד, אנחנו נמשיך לדבר על מתפקדי העבודה.

איילת נחמיאס ורבין: אתה כן הפרעת לי.

איילת נחמיאס ורבין: אתה דווקא כן הפרעת לי.

איילת נחמיאס ורבין: אתה מדבר רק לחלק מהציבור.

דוד ביטן: אנחנו אומרים דבר מאוד פשוט.

דוד ביטן: אנחנו משקיעים בנגב הרבה יותר ממה שחלמתם להשקיע רוב השנים - -

איציק שמולי: מה אתה אומר.

דוד ביטן: מה לעשות – אני גם יכול להוכיח לך את זה.

איציק שמולי: מה אתה מדבר.

איילת נחמיאס ורבין: - - - מסתובבים בכל הארץ.

איציק שמולי: בדיון על הטבות המס אין חבר אחד מהליכוד או מהבית היהודי שקם ואמר, אני הפריפריה החברתית, אני דוד ביטן - -

אורן אסף חזן: אני אענה לך בפשטות, איציק שמולי.

אורן אסף חזן: אנחנו כבר הודענו שאם הם לא יהיו ברשימה אנחנו נצביע נגד.

אורן אסף חזן: תפסיקו לחפש לקחת בעלות על החברה - - -

דוד ביטן: - - - שנית, הסיבה שהתייחסנו בהתחלה ליהודה ושומרון היא מכיוון שרק המוצרים שלהם מסומנים על-ידי הפרלמנט האירופי.

דוד ביטן: אבל אין לנו שום בעיה מרגע שהנושא הזה עלה שהתעדוף יהיה גם לגליל, לנגב ולירושלים.

דוד ביטן: לכן הכנסנו את זה להחלטה.

דוד ביטן: אני אוכיח לכם שאני לא מביא סתם נושאים לדיון.

דוד ביטן: כל מה שהבאתי עד היום לדיון, המשכתי עם זה הלאה.

דוד ביטן: אנחנו נדאג לתיקון תקנה בתקציב הכנסת.

דוד ביטן: ודבר אחרון – מדובר על אקט סמלי.

דוד ביטן: לא מדובר על תיקון תקנות של כל תקציב המדינה והרשויות המקומיות.

דוד ביטן: לכן הציבור הרחב לא ייפגע מזה.

דוד ביטן: כמו שהפרלמנט האירופי קיבל החלטה לעשות סימון ולהחרים, אנחנו ניתן החלטה מהפרלמנט שלנו.

איציק שמולי: עם האוכל בא התיאבון, אדוני.

דוד ביטן: זה העניין.

דוד ביטן: צריך גם להגיד, אנחנו שלחנו אותם לשם, אנחנו בנינו את אזורי התעשייה, גם העובדים שם הם פלסטינים.

דוד ביטן: זה נגד הדו-קיום, נגד הסולידריות הישראלית, ואנחנו צריכים לעשות מעשה בעניין הזה.

דוד ביטן: אורן, בבקשה.

אורן אסף חזן: אני חייב להפיג פה איזושהי עננה שמרחפת באוויר כאילו הליכוד שכח את הפריפריה.

אורן אסף חזן: אני רוצה לענות לך, איציק, כי סתיו שפיר ברחה מפה.

אורן אסף חזן: אה, סליחה - -

דוד ביטן: לא ברחה.

אורן אסף חזן: הוצאה החוצה.

דוד ביטן: אני חייב להגן עליה.

אורן אסף חזן: בסדר גמור.

אורן אסף חזן: גם אני וגם חברי חבר הכנסת מיקי זהר, מרכז הקואליציה בוועדת כספים, אמרנו כבר שאם היישובים מהפריפריה שהוצאו מהרשימה לא יוחזרו אנחנו לא נצביע בעד המתווה הזה.

אורן אסף חזן: ההבדל ביני לבין אחרים הוא שאנשים רצים כל היום לדבר – סיפורים, כותרות – אני אומר פעם אחת ונצמד לדברי - -

איציק שמולי: אורן, בחייך - -

אורן אסף חזן: אל תפריע לי, אנחנו חברים - -

איציק שמולי: - - מישהו מכם בא ואמר שכמו שעושים קריטריונים מיוחדים להתנחלויות יעשו קריטריונים מיוחדים גם ללוד ולקריית מלאכי?

איציק שמולי: מישהו אמר את זה פה?

איציק שמולי: בימין אף אחד.

אורן אסף חזן: קודם כול אני אגיד לך שאתה טועה שוב - -

איציק שמולי: ג'קי לוי, יש לו בית-שאן, טלי, יש לה ערד - -

אורן אסף חזן: אז הנה, אני גר באריאל, ואני נלחם על קריית שמונה ועל חצור, על מעלות, על ערד ועל דימונה.

אורן אסף חזן: אתה יכול לבדוק את הדברים האלה.

אורן אסף חזן: אני גר באריאל, ולא שמעתי אותי אומר דברים אחרים.

אורן אסף חזן: אבל זה לא הנושא של הדיון.

אורן אסף חזן: הצביעות הזאת שנוטפת פה כאילו אנחנו עושים מהלך מרחיק לכת שיפגע בדמוקרטיה, זאת פשוט בדיחה.

אורן אסף חזן: אני רוצה לברך אותך שוב – אני מוצא את עצמי פעם אחר פעם גאה ביושב-ראש ועדת הכנסת, חבר הכנסת דוד ביטן, שמקבל החלטות אמיצות, נכונות, צודקות, לא מתפשרות, והולך עם הדרך שלו ועם האמת שלו עד הסוף.

אורן אסף חזן: מגיע לך שאפו, ואתה יודע מה?

אורן אסף חזן: הייתי רוצה לראות אותך יושב בתפקיד הזה עוד הרבה זמן, רק שאני לא יודע אם זה ברכה או מעבר לזה אז אני אשאיר את זה ככה.

אורן אסף חזן: אז ראשית תודה.

אורן אסף חזן: לעניין עצמו – אני רוצה להבין אותךְ, אני רוצה להבין גם אותךָ, הייתי רוצה להבין גם אותו - -

איילת נחמיאס ורבין: רק לא דיברנו על פגיעה בדמוקרטיה, אורן, טוב?

איילת נחמיאס ורבין: פגיעה במטרה של אי סימון.

אורן אסף חזן: החברים שלכם באופוזיציה מחוקקים חוקים או מנסים לחוקק חוקים לסימון מוצרים מההתיישבות, מסתובבים ברחבי העולם בידיים נקיות, במלוא התמימות, כאילו צריך לעשות הכול כדי להחרים.

אורן אסף חזן: הרי את מי אנחנו מחרימים?

אורן אסף חזן: אנחנו מחרימים רק את המתיישבים, אחיינו, אחיותינו, בשר מבשרנו?

אורן אסף חזן: אנחנו מחרימים גם את הפלסטינים.

אורן אסף חזן: הרי בסופו של יום ההחלטה הזאת, המעשה הזה - - אל תפריעי - -

איילת נחמיאס ורבין: זה עולה כדי הפרעה לעשות ככה?

אורן אסף חזן: למדתי.

אורן אסף חזן: אני לומד מהר בסופו של יום ההחלטה הזאת בניגוד למה שאמר יואל חסון – נכון, היא לא תהפוך אף אחד למיליונר – היא אמירה שאנחנו לא מחרימים אף אחד בשום מקום.

אורן אסף חזן: במקום שבו בעולם יסמנו מוצרים - -

איציק שמולי: מישהו מפלגת העבודה - - -

דוד ביטן: - - -

אורן אסף חזן: - - במקום שבו בעולם יחרימו מוצרים ואזורים אנחנו ניתן להם עדיפות - -

איילת נחמיאס ורבין: - - -

אורן אסף חזן: - - - סימון בני אדם.

אורן אסף חזן: אנחנו לא ניתן לזה יד.

איילת נחמיאס ורבין: אתם לא מסמנים, אתם רק - - - בני אדם.

אורן אסף חזן: - - וכשאתה לא רוצה להצביע לתקנה כזאת שאומרת, אני נותן עדיפות ומנוף - -

איציק שמולי: - - -

איילת נחמיאס ורבין: לא.

איילת נחמיאס ורבין: אני לא רוצה לתת מינוף כי אני לא רוצה - - -

אורן אסף חזן: - - שכל הציבור יידע שכדי לשמור על עצמנו אנחנו - -

דוד ביטן: יש לך דקה.

אורן אסף חזן: - - ניתן לכולם להבין שצריך לקנות, שצריך לחזק, שצריך לתמוך.

איציק שמולי: מה עם התיקון לתקנות?

אורן אסף חזן: מה זה סותר?

אורן אסף חזן: איפה הסתירה?

איילת נחמיאס ורבין: אבל אמרנו לך שאנחנו נגד סימון.

איילת נחמיאס ורבין: אתה לא מקשיב, אורן.

אורן אסף חזן: - - כי באירופה – ולא רק באירופה, גם פה בכנסת, כמה צעדים ממך – לא מבקשים להחרים את לוד, לא מבקשים לסמן שם מוצרים - -

דוד ביטן: ואם יסמנו נביא את זה לדיון כאן.

אורן אסף חזן: - - ביום שאני אשמע את החבר'ה האלה מבקשים להחרים את לוד אני הראשון שאדרוש תיקון לדבר הזה.

איילת נחמיאס ורבין: אורן, אנחנו טוענים שזה יפגע בכושר המיקוח של ישראל בעולם - - -

אורן אסף חזן: אני טוען שהגיע הזמן - - -

דוד ביטן: די כבר.

דוד ביטן: כל הזמן אתם מאיימים עלינו.

איילת נחמיאס ורבין: - - - תגרמו לסימון.

דוד ביטן: אתם כל הזמן מאיימים.

אורן אסף חזן: אני טוען שהגיע הזמן שנפתח את העיניים ונבין שאנחנו חיים בארץ ישראל, במדינת ישראל, מקום מבטחם של העם היהודי, ונפסיק לעשות חשבון יתר לכל מיני אנשים שאני לא יודע מה הם לקחו בבוקר מעבר לים, ומתנהלים כמו שהם מתנהלים כדי להחרים אותנו.

אורן אסף חזן: אנחנו לא נשתוק עוד.

אורן אסף חזן: נקודה.

איילת נחמיאס ורבין: ברכותי.

איילת נחמיאס ורבין: הבאתם לחתימת הסכם עם איראן – אתם תביאו לסימון.

איילת נחמיאס ורבין: ברכותי.

איילת נחמיאס ורבין: זה הכול.

איילת נחמיאס ורבין: באותה צורת התנהלות.

דוד ביטן: את לא צריכה לכעוס כל הזמן.

איילת נחמיאס ורבין: לא באתי כועסת.

אורן אסף חזן: היא חייבת.

אורן אסף חזן: זה בוער בה לפגוע בהתיישבות.

איילת נחמיאס ורבין: ממש לא.

אורן אסף חזן: בוער בה - - -

איילת נחמיאס ורבין: אני חושבת שאתם פוגעים בהתיישבות.

אורן אסף חזן: - - -

דוד ביטן: אני קורא לך פעם שלישית.

איילת נחמיאס ורבין: - - -

אורן אסף חזן: - - -

דוד ביטן: חבר הכנסת חזן, קראתי לך לסדר פעם שלישית.

איילת נחמיאס ורבין: הגיע השעה.

איילת נחמיאס ורבין: אני הייתי אומרת שזאת פעם תשיעית.

דוד ביטן: תוציא אותו.

דוד ביטן: (ח"כ אורן אסף חזן יוצא ממליאת הוועדה.

דוד ביטן: )

דוד ביטן: חבר הכנסת אילטוב, בבקשה.

רוברט אילטוב: כבוד היושב-ראש, בתחילת המושב הרצוג פתח את המושב, ואמר, דונם ועוד דונם, דונם ועוד דונם – ככה בנינו את מדינת ישראל.

רוברט אילטוב: ב-67' יצחק רבין הוסיף למעלה משישה מיליון דונם לשטח מדינת ישראל, והוא קרא לזה שחרור.

רוברט אילטוב: הוא קרא לזה "שחרור".

רוברט אילטוב: כל עם ישראל קרא לזה שחרור.

איילת נחמיאס ורבין: - - - על שחרור, אבל לא משנה.

רוברט אילטוב: אני רק רוצה להגיב על כל הדברים שנאמרו פה.

רוברט אילטוב: יהודה ושומרון זה שטח משוחרר.

רוברט אילטוב: מי שכבש אותו הייתה ממלכת ירדן.

רוברט אילטוב: אנחנו שחררנו את זה ממלכת ירדן; ומי שיקרא לזה מדינה פלסטינית בטח יפגע במלך ירדן.

מסעוד גנאים: הירדנים לא השתתפו במלחמת 67'.

מסעוד גנאים: אתה אומר את זה?

רוברט אילטוב: השטח שוחרר מידי הירדנים.

רוברט אילטוב: לא הייתה מדינה פלסטינית כמו שטוענים - -

שולי מועלם-רפאלי: אין עם פלסטיני, אז אין לו מדינה פלסטינית.

מסעוד גנאים: שוב חזרנו.

ג'מאל זחאלקה: אתה בעד נסיגה מאום-אל-פאחם, מה אתה מדבר?

רוברט אילטוב: זחאלקה, אני לפחות אומר לך שלום.

רוברט אילטוב: יש אנשים אתמול שלא רוצים לשבת איתך, לא רוצים להגיד לך שלום.

ג'מאל זחאלקה: אל תגיד לי שלום, תעשה שלום.

דוד ביטן: אתם לא רוצים לעשות שלום.

דוד ביטן: אתם.

דוד ביטן: אתם לא מעוניינים בשלום.

רוברט אילטוב: קראת לחברת כנסת "אשכנזייה".

רוברט אילטוב: אז לפחות תן לי לדבר.

רוברט אילטוב: אני גם נותן לך לדבר ולא מפריע לך.

רוברט אילטוב: לכן כל הסכם שיהיה וההגדרה של המדינה שתהיה – אם תהיה – יהיה רק בהסכמת מדינת ישראל.

רוברט אילטוב: לכן כל נוכחות שלנו שם היא לגיטימית.

רוברט אילטוב: דרך אגב, אני יכול להתערב עם כל אחד אחר שמפלגת העבודה השקיעה ביהודה ושומרון יותר מכל מפלגה אחרת.

רוברט אילטוב: לכן להגיד שהם נגד – אולי היום מכיוון שאין להם שם מצביעים אז הם נגד, אבל ברמת העיקרון הם אלה שהתחילו את התנועה ההתיישבותית ביהודה ושומרון.

רוברט אילטוב: לגופו של עניין הסוגיה של תנועת BDS זה מהלך גזעני באירופה שהולך ומתרקם נגד מדינת ישראל כפי שזה היה .

רוברט אילטוב: ההיסטוריה חוזרת.

רוברט אילטוב: שום דבר חדש אין שם.

רוברט אילטוב: מי שייפגע מזה הם בעיקר העובדים הפלסטינים שמדינת ישראל נותנת להם את מקומות העבודה.

רוברט אילטוב: לא איחוד אירופי ולא הפלסטינים עצמם מסוגלים לייצר לעצמם מקומות עבודה.

רוברט אילטוב: לכן להגיד שהדבר הזה פוגע במדינת ישראל – זה קודם כול פוגע באותם אנשים פשוטים שרוצים למצוא את פרנסתם במפעלים הישראליים.

רוברט אילטוב: מדינת ישראל – חשוב שתמשיך להשקיע שם, חשוב שתפתח את התעשייה, וגם חשוב שיהיו מקומות עבודה לאותם פלסטינים שהרשות הפלסטינית לא מסוגלת לתת להם מקומות עבודה, ומשקיעה את השכר באותם אנשים שרוצחים יהודים ונותנים להם שכר על זה שהם יושבים בכלא על זה שהם רצחו יהודים.

רוברט אילטוב: כל זה במקום לייצר מקומות עבודה.

רוברט אילטוב: לכן גם לכם, חברינו חברי הכנסת הערבים, אני רוצה להגיד – תתחילו להתפקח ולחשוב מה אתם עושים ומה אתם אומרים כאשר אתם תומכים בפעולות טרור.

רוברט אילטוב: במקום שייהרגו יהודים ויקבלו שכר, שיפתחו מקומות עבודה, שאירופה תשקיע כסף בפיתוח תעשייה - -

מסעוד גנאים: אתה יודע שזה שקר, ולא תומכים - -

רוברט אילטוב: - - שימשיכו לפתח את התעשייה - - -

שולי מועלם-רפאלי: יושב-ראש המפלגה שלך לא גינה אף פיגוע טרור מאז שנרצחים פה יהודים - -

מסעוד גנאים: - - וזאת הסתה.

מסעוד גנאים: בשבוע שעבר הרשימה המשותפת הוציאה הודעת גינוי לפיגוע בבאר-שבע - -

רוברט אילטוב: אנחנו מדברים לא רק על הגינויים - -

דוד ביטן: איפה - - -

מסעוד גנאים: מספיק עם השקר הזה - -

שולי מועלם-רפאלי: אדוני, חבר הכנסת, צריך להוציא גינויים על כל הפיגועים, לא רק בבאר-שבע.

שולי מועלם-רפאלי: - - - שלכם להגיד שחיילים - - -

מסעוד גנאים: תגנו הריגת הילדים, תגנו את הכיבוש.

מסעוד גנאים: אתם לא מגנים שום דבר.

שולי מועלם-רפאלי: - - הם - - - רצח - - -

דוד ביטן: - - -

מסעוד גנאים: זה כיבוש.

דוד ביטן: אני מבקש להפסיק להפריע לחבר הכנסת אילטוב.

דוד ביטן: מה זה הדבר הזה?

מסעוד גנאים: אני לא מפריע.

מסעוד גנאים: הוא שאל שאלה - -

דוד ביטן: שאלה רטורית.

מסעוד גנאים: - - והוא הסית ושיקר.

דוד ביטן: שאלה רטורית.

דוד ביטן: - - - בעלות על ההסתה.

מסעוד גנאים: האמת שהמסית הראשון הוא ראש הממשלה.

מסעוד גנאים: אתם יודעים את זה.

רוברט אילטוב: אדוני היושב-ראש, אני אומר עובדות, אין לי שום שאלות.

רוברט אילטוב: הרשות הפלסטינית משלמת לאותם הרוצחים שכר חודשי גם כשהם יושבים בכלא.

רוברט אילטוב: עם כל הכבוד, במקום להפנות את הכסף הזה לצרכים ולפיתוח תעשייה ולפיתוח כלכלה הם פשוט מממנים את הטרור.

רוברט אילטוב: לגבי הסוגיה עצמה – המסר צריך להיות מדויק, המסר צריך להיות נגד BDS.

רוברט אילטוב: הרי הפעולה היא סמלית.

רוברט אילטוב: זה לא שהתעשייה ביהודה ושומרון תפרח בגלל קניות של הכנסת.

רוברט אילטוב: אבל המסר חייב להיות ממוקד וחייב להיות להתנחלויות.

רוברט אילטוב: אז אנחנו תומכים בהצעה.

רוברט אילטוב: חשוב שהמסר יהיה להתנחלויות בלבד.

דוד ביטן: הוספנו את הגליל והנגב.

רוברט אילטוב: יחד עם זה אם החלטת להוסיף - -

דוד ביטן: אז אני אסביר.

דוד ביטן: רצינו לעשות תעדוף של 15%.

דוד ביטן: מכיוון שהוספנו גם את הנגב ואת הגליל העלינו את התעדוף ל-25%.

דוד ביטן: זה לא פוגע זה בזה.

רוברט אילטוב: נגב וגליל ומקומות אחרים צריכים טיפול אחר הרבה יותר רחב.

דוד ביטן: זה סמלי מבחינת תקציב הכנסת.

דוד ביטן: בגלל המצב הביטחוני.

רוברט אילטוב: הסוגיה הזאת היא סמלית, וחשוב שזה יישאר בעניין ההתנחלויות.

רוברט אילטוב: תודה.

דוד ביטן: גברת סטרוק, בבקשה.

ג'מאל זחאלקה: עברת חמישה חברי כנסת לפני.

ג'מאל זחאלקה: אומרים לי שאתה נגדי, אבל לא עד כדי כך.

דוד ביטן: לא נגדך, בכלל לא.

ג'מאל זחאלקה: אתה נגדי.

ג'מאל זחאלקה: אני הייתי לפניהם - -

דוד ביטן: זה נכון.

ג'מאל זחאלקה: - - הייתי לפני חזן ולפני - - - וביקשתי ראשון.

דוד ביטן: בבקשה, אני אתן לך.

דוד ביטן: רק כדי להראות לך שאני לא נגד.

ג'מאל זחאלקה: היושב-ראש פתח ואמר שזאת לא החלטה פוליטית, אלא החלטה מוסרית.

ג'מאל זחאלקה: לדעתי, זאת החלטה אנטי מוסרית.

ג'מאל זחאלקה: היא באה לחזק את ההתנחלויות שבנויות על נישול של הפלסטינים, והם מהווים מכשול לכל הסדר של שלום.

ג'מאל זחאלקה: ההתנחלויות גורמות לשפיכות דמים.

ג'מאל זחאלקה: לכן אין לך החלטה יותר אנטי מוסרית ממה שאתה מנסה להעביר כאן.

ג'מאל זחאלקה: זאת החלטה שתגביר את האלימות, זאת החלטה שתביא ליותר שפיכות דמים כי היא פועלת במפעל שמונע כל הסדר של שלום, וכמובן, הוא בנוי על שוד קרקעות ונישול של אנשים.

ג'מאל זחאלקה: הכנסת הייתה נוהגת בצורה מוסרית אם הייתה מחליטה לא לקנות מוצרים מההתנחלויות.

ג'מאל זחאלקה: זאת ההחלטה שצריך לקבל.

ג'מאל זחאלקה: אני בכנסת שנים רבות, אדוני היושב-ראש, וראיתי הצעות כאלה.

ג'מאל זחאלקה: תמיד יש אינטרסים כלכליים ולא רק פוליטיים מאחוריהן.

ג'מאל זחאלקה: אני לא יודע מי יזם, מי הולך להרוויח מההצעה הזאת, מי נתן את הרעיון.

ג'מאל זחאלקה: אם זה מפעל – מה הוא מייצר?

ג'מאל זחאלקה: מי בעל המפעל?

ג'מאל זחאלקה: באיזו מפלגה הוא?

ג'מאל זחאלקה: - -

דוד ביטן: תנוח דעתך – אין שום דבר כזה.

ג'מאל זחאלקה: יכול להיות.

ג'מאל זחאלקה: אני רק שואל שאלות.

דוד ביטן: אז אני אומר לך שאין דבר כזה.

ג'מאל זחאלקה: אני רק שואל שאלות.

ג'מאל זחאלקה: בדרך כלל יש אינטרסים כלכליים מאחורי דברים כאלה.

ג'מאל זחאלקה: אני ראיתי הרבה הצעות כאלה שבסוף הסתבר שמישהו הרוויח מהם, ועשה הרבה כסף.

ג'מאל זחאלקה: כבוד היושב-ראש, אם תתקבל החלטה כזאת אני אשלח אותה לאיחוד הבינלאומי של הפרלמנטים כדי שיראו כיצד נוהגת הכנסת.

ג'מאל זחאלקה: כמובן, אם הכנסת לא תקבל החלטה כזאת אני לא אשלח.

ג'מאל זחאלקה: אבל אם כן חשוב שיידעו בעולם שהכנסת קיבלה החלטה שהיא בניגוד גמור לחוק הבינלאומי, כי החוק הבינלאומי אוסר בתכלית האיסור על הבנייה של ההתנחלויות ועל שינוי המצב בשטחים הכבושים.

ג'מאל זחאלקה: תודה רבה.

דוד ביטן: קודם כול, להערתך, אין דבר כזה, ואני לא יודע על מה אתה מסתמך.

ג'מאל זחאלקה: אני מסתמך על ניסיון העבר.

ג'מאל זחאלקה: אף אחד לא ירוויח מזה.

דוד ביטן: מי שירוויח מזה זה קודם כול - -

ג'מאל זחאלקה: מה הטעם אם אף אחד לא מרוויח?

ג'מאל זחאלקה: אתה רוצה שמישהו ירוויח מזה.

ג'מאל זחאלקה: למה אתה לא עושה על-פי סוצי-אקונומי?

דוד ביטן: מי שירוויח מזה זה קודם כול הפלסטינים שעובדים שם - -

שולי מועלם-רפאלי: - - -

דוד ביטן: קודם כול הפלסטינים - - - הם אלה שיעבדו.

ג'מאל זחאלקה: - - היישובים העניים.

דוד ביטן: הבנת אותי?

דוד ביטן: הם הראשונים שירוויחו, ואתה נגדם כל הזמן.

ג'מאל זחאלקה: לא רוצים - - -

איילת נחמיאס ורבין: יש לי הצעה לסדר.

דוד ביטן: לא.

דוד ביטן: אי אפשר הצעה לסדר באמצע.

איילת נחמיאס ורבין: למה?

איילת נחמיאס ורבין: אפשר.

איילת נחמיאס ורבין: יש הצעה לסדר שהיא לצורך ההצבעה.

דוד ביטן: לא, לא.

דוד ביטן: שנייה, עוד לא הגענו להצבעה.

דוד ביטן: תרצי משהו בהצבעה - -

איילת נחמיאס ורבין: אני רוצה לפני כן הצעה לסדר.

דוד ביטן: תכתבי לי, אז אני אגיד לך.

אורית סטרוק: אדוני היושב-ראש, קודם כול אני מאוד מברכת אותך על היוזמה הזאת.

אורית סטרוק: נכון אמרו פה קודמי שהיוזמה היא בעיקר יוזמה תודעתית- -

דוד ביטן: סמלית.

אורית סטרוק: - - מדינית, עקרונית.

אורית סטרוק: אנחנו רוצים לומר שמדינת ישראל מתנגדת לחרמות האלה, ואדרבה מתעדפת את המקומות שיוחרמו.

אורית סטרוק: איילת, זה דבר שגם חברי הכנסת מן השמאל, היה ראוי שיתלכדו סביבו משום שהעיקרון נגד החרם צריך להיות משותף לשמאל ולימין.

אורית סטרוק: כמובן, לא לערבים.

אורית סטרוק: יש לי בשורה בשבילך, חבר הכנסת זחאלקה, לפני שבועות ספורים ראש הרשימה שלך חבר הכנסת איימן עודה קנה בחנות יין בירושלים יין של הבן שלי, יין מההתנחלויות.

אורית סטרוק: אתם קונים גם מוצרי התנחלויות כי הם פשוט טובים.

מסעוד גנאים: איך ידעת?

מסעוד גנאים: יש לך חוקר?

אורית סטרוק: ידעתי כי הוא מכר לו את זה ביד.

אורית סטרוק: הוא מסר לו, והוא קנה ממנו.

אורית סטרוק: היה יין טעים מאוד, ואיימן עודה קנה יין מההתנחלויות, יין של מתנחלים.

אורית סטרוק: ההחלטה פה לא באה לייצר תועלת כלכלית למאן דהוא, אלא לייצר אמירה מדינית מאוד ראויה, אדוני היושב-ראש.

אורית סטרוק: אני מברכת אותך על כך.

איילת נחמיאס ורבין: את סותרת את מה שהוא אמר בתחילה, גברת סטרוק.

איילת נחמיאס ורבין: הוא הסביר לנו שזה לא פוליטי.

איילת נחמיאס ורבין: חבל שאת חותרת תחת המטרה שלו.

דוד ביטן: זה לא פוליטי.

דוד ביטן: יש פה סולידריות - -

איילת נחמיאס ורבין: זה פוליטי בדיוק.

דוד ביטן: - - מדינת ישראל, כנסת ישראל - -

שולי מועלם-רפאלי: מצוין.

שולי מועלם-רפאלי: יש פה מפלגות שנבחרו באופן דמוקרטי להגיד את האמירה הזאת.

דוד ביטן: אם היו מחרימים את תל-אביב היינו עושים על תל-אביב - -

איילת נחמיאס ורבין: - - - יש סימון מוצרים בישראל - -

שולי מועלם-רפאלי: אל תהלכי עלינו אימים, חברת הכנסת נחמיאס ורבין - -

איילת נחמיאס ורבין: אתם לא תהלכו עלינו אימים.

איילת נחמיאס ורבין: אתם כל היום מהלכים עלינו אימים.

שולי מועלם-רפאלי: - - אתם שנים מהלכים עלינו אימים.

איילת נחמיאס ורבין: עליכם?

איילת נחמיאס ורבין: אתם מהלכים עלינו אימים.

שולי מועלם-רפאלי: - - - ומבטיחים הבטחות, ומה יהיה פה - - -

איילת נחמיאס ורבין: זה באמת אחד הטובים, שולי.

איילת נחמיאס ורבין: אתם מהלכים עלינו אימים כל הזמן, ואנחנו מהלכים אימים - - -

שולי מועלם-רפאלי: - - - אתם מהלכים אימים על הציבור - -

איילת נחמיאס ורבין: - - - אנחנו מתנגדים - - -

שולי מועלם-רפאלי: - - אתם מהלכים אימים על הציבור, ותפסיקו עם זה.

שולי מועלם-רפאלי: זה לא מצליח לכם.

שולי מועלם-רפאלי: פעם אחרי פעם החברה הישראלית בוחרת את חברי הכנסת באופן מובהק בעלי תפיסת עולם לאומית, ונורא קשה לכם עם זה.

איילת נחמיאס ורבין: - - - סימון מוצרים.

איילת נחמיאס ורבין: חבל שלך לא קשה עם סימון מוצרים - -

שולי מועלם-רפאלי: - - אם קשה לך עם סימון מוצרים - - -

איילת נחמיאס ורבין: - - אני - - - שאת דואגת לסימון מוצרים.

איילת נחמיאס ורבין: תודה רבה, גברת מועלם.

שולי מועלם-רפאלי: אני לא "גברת" מועלם, אני חברת הכנסת מועלם.

איילת נחמיאס ורבין: - - -

שולי מועלם-רפאלי: אני לא.

שולי מועלם-רפאלי: אני רק מתקנת אותך.

איילת נחמיאס ורבין: אין בעיה.

איילת נחמיאס ורבין: גם אני רק מתקנת אותך.

שולי מועלם-רפאלי: - - מי שמהלך אימים על מי זה אתם עלינו.

שולי מועלם-רפאלי: לא צריך להיות נסערים, צריך להיות ענייניים.

איילת נחמיאס ורבין: אני לגמרי עניינית.

איילת נחמיאס ורבין: אנחנו מתנגדים לסימון מוצרים.

שולי מועלם-רפאלי: - - - מלח ופלפל - - -אלה דברים ראויים.

איילת נחמיאס ורבין: מאוד ראויים, מאוד ראויים.

איילת נחמיאס ורבין: כל מי שאינו נגב, גליל, ירושלים - - -

שולי מועלם-רפאלי: להפך.

שולי מועלם-רפאלי: חברת הכנסת נחמיאס ורבין, את לא יכולה לדבר אתי על העדפה של נגב וגליל.

איילת נחמיאס ורבין: אני יכולה לדבר עם מי שאני רוצה ועל מה שאני רוצה.

שולי מועלם-רפאלי: אבל תלמדי לפני שאת באה - - -

איילת נחמיאס ורבין: תלמדי גם את.

שולי מועלם-רפאלי: תלמדי לפני שאת באה בטענות על מעשים של חברי הכנסת.

איילת נחמיאס ורבין: לא כל דבר הוא איש בינינו.

איילת נחמיאס ורבין: יש דברים שהם כלל מפלגתיים - -

שולי מועלם-רפאלי: לגמרי.

שולי מועלם-רפאלי: דווקא בגלל זה אני אומרת.

דוד ביטן: טוב, רבותי, נתתי לכם.

דוד ביטן: די.

דוד ביטן: חברת הכנסת מועלם.

איילת נחמיאס ורבין: אני רואה איך אתם דואגים, באמת.

דוד ביטן: חברת הכנסת ורבין שהתלוננה שאני מפריע לה כשהיא דיברה, אני רואה שאת מפריעה גם לאחרים.

דוד ביטן: כן, בבקשה.

ג'מאל זחאלקה: אם את רוצה להיות מדויקת, זה בנוי על נישול.

ג'מאל זחאלקה: אני לא אומר על הרס יישובים.

ג'מאל זחאלקה: זה ההבדל.

ג'מאל זחאלקה: זה נישול של קרקע.

ג'מאל זחאלקה: את מצטטת אותי לא נכון.

אורית סטרוק: אדוני היושב-ראש, אני רק רוצה להעמיד דברים על דיוקם גם בגלל שהעלו כאן את העניין של חברון, ואני, כידוע, מהיישוב היהודי בחברון; גם מכיוון שהעלו את העניין של כביכול הפריפריה לעומת ההתנחלויות.

אורית סטרוק: אז להעמיד דברים על דיוקם: ההחלטה שבישל חבר הכנסת גפני להטבות המס היא החלטה שלא מביאה את ההתנחלויות על חשבון הפריפריה, אלא הפוך.

אורית סטרוק: ההחלטה הזאת מכניסה הטבות מס ליישובים ערביים, כמו למשל חורה שהיה 0%, ועכשיו הוא יקבל 7%, ממש כמו עכו שירד מ-11% ל-7%; אמירים – יישוב מאוד "עני" ו"דל" – היישוב האמיד אמירים עולה מ-0% ל-7%; בוסתן הגליל – יישוב של עשירים – עולה מ-0% ל-7%; כינרת – מושבת הנדל"ן – עולה מ-0% ל-9% - אם תשאל למה ברושי תומך בגפני; כפר הנשיא – יישוב אמיד מאוד – עולה מ-0% ל-7%.

אורית סטרוק: כל אלה יחד יקבלו כמו שיורדים עכשיו רביבים, אוהד, ארז, אשלים – יישובים שנמצאים בטווח המנהרות והמרגמות – יורדים מ-21% ו-14%, ל-7%.

אורית סטרוק: כל זה לא קשור להתנחלויות.

דוד ביטן: גברת סטרוק, כל מה שאת אומרת עכשיו זה ועדת כספים.

דוד ביטן: דברי לעניין שמדובר בו.

אורית סטרוק: אבל לדייק.

אורית סטרוק: ההתנחלויות לא קיבלו שום דבר בהטבות המס.

אורית סטרוק: משום-מה האדון גפני לא שמע שיש שם סיכון ביטחוני.

אורית סטרוק: הוא נותן ליישובים עשירים שמייצגים אותם מפלגת העבודה פה, כמו היישובים שהזכרתי.

אורית סטרוק: דגניה עלה מ-0% ל-9%.

אורית סטרוק: דגניה יקבל יותר ממעלות שירד מ-11% ל-7%.

אורית סטרוק: זה לא ייאמן.

אורית סטרוק: גפני מחלק כסף לעשירים של מפלגת העבודה ולערבים על חשבון עיירות הפיתוח, וכולם מתגוללים על ההתנחלויות שלא מקבלות כלום.

דוד ביטן: תודה רבה.

דוד ביטן: סיעת המחנה הציוני ביקשה התייעצות סיעתית.

דוד ביטן: הפסקה של חמש דקות.

דוד ביטן: אני מחדש את הישיבה.

דוד ביטן: מכיוון שהבקשה הייתה להתייעצות סיעתית של המחנה הציוני, וילין היה שם, אז אני שואל אותך אם עברת למחנה הציוני או נשארת?

דוד ביטן: באת איתם?

דוד ביטן: היית איתם?

חיים ילין: זה היה של המחנה הציוני, והיה אחרי זה של האופוזיציה.

חיים ילין: רק שתדע היסטורית - -

דוד ביטן: היסטורית היית במפלגת העבודה.

חיים ילין: עשרים וחמש שנה הייתי שם עד שהגיעה מישהי שבכלל לא הבינה מה זה עוטף עזה, מה זה ביטחון, מה זה מדיניות.

חיים ילין: וזהו, הלכתי.

דוד ביטן: חבר הכנסת מסעוד גנאים, בבקשה.

דוד ביטן: אחריו חברת הכנסת מועלם.

מסעוד גנאים: אדוני היושב-ראש, אני לא אאריך בדברי.

מסעוד גנאים: ההצעה שוועדת הכנסת מקדמת היום להעדיף את המוצרים של ההתנחלויות היא הצעה מגונה; משום שהיא תמיכה בגזלנות ובגניבה.

מסעוד גנאים: מפעל ההתנחלויות – תגידו מה שאתם רוצים – לגבי שולי, סטרוק וכולם, שזה לא כיבוש, וזה לגיטימי.

מסעוד גנאים: לרתום את הכנסת כדי לתמוך במפעל גזעני שגזל אדמות וגנב אותם לעם אחר, והפקיע את חירותו – אני לא רוצה שהכנסת תתנהג כמו רשות מושחתת שתומכת במושחתים ובגזלנים, ובמיוחד בימים האלה.

מסעוד גנאים: המפעל הזה, אין בו רווח – כולו הפסד – למדינת ישראל, לכל תושבי ישראל, והגיעה העת להגיד את זה.

מסעוד גנאים: תודה.

דוד ביטן: שוב אני אומר, שבמפעלים האלה שמייצרים את המוצרים עובדים בעיקר תושבי יהודה ושומרון פלסטינים שחיים מזה.

דוד ביטן: בניגוד לרשות הפלסטינית שלא מאפשרת יצירת מקומות עבודה המפעלים האלה יוצרים מקומות עבודה.

דוד ביטן: יש פה דו-קיום אמתי.

דוד ביטן: חבל מאוד שאתם נגד זה.

דוד ביטן: כמו שחבר הכנסת גטאס הגיש עכשיו הצעה לסדר על המצלמות שהציע המלך ירדן בהר-הבית, שזה נגד הפלסטינים, וראש הממשלה הסכים.

דוד ביטן: אתם תמיד הפוך על הפוך בדברים האלה.

מסעוד גנאים: אתה לא מעודכן בחדשות.

מסעוד גנאים: הוואקף ששייך לירדן ניסה להציב היום בבוקר מצלמות, ומשטרת ישראל לא רצתה את זה, ותלשה את זה - -

דוד ביטן: ראש הממשלה אישר, והוא יעשה את זה.

דוד ביטן: לא צריכים את הוואקף לזה.

שולי מועלם-רפאלי: אלה צריכות להיות מצלמות שמחוברות לריבון.

שולי מועלם-רפאלי: הריבון הוא משטרת ישראל, לא הוואקף.

מסעוד גנאים: - - -

דוד ביטן: תחליטו איפה אתם נמצאים, כי אני לא רואה שאתם מחוברים לקרקע בעניין הזה.

דוד ביטן: בבקשה, חברת הכנסת מועלם.

שולי מועלם-רפאלי: תודה, אדוני היושב-ראש, אני חייבת להתחיל ממילים חמות על דאגת חברי הכנסת הערבים שנוגעת ללבי, למדינת ישראל.

שולי מועלם-רפאלי: אני מאוד מעריכה את זה.

שולי מועלם-רפאלי: אני מציעה שבשלב הראשון חברי הכנסת הערבים ידאגו לציבור הערבי.

שולי מועלם-רפאלי: לצערי, אתם חוטאים לשליחות שלכם בכנסת.

שולי מועלם-רפאלי: אני רואה באזרחי מדינת ישראל הערבים חלק ממדינת ישראל, ומציעה שאתם תובילו את הדאגה לאזרחים הערבים במדינת ישראל.

שולי מועלם-רפאלי: יחד, בעזרת-ה', נעשה עוד ועוד דברים טובים לכל הציבור בישראל.

שולי מועלם-רפאלי: אז קודם כול, אני מודה לכם מאוד על הדאגה.

שולי מועלם-רפאלי: אדוני היושב-ראש, ההצעה הזאת היא הצעה מצוינת, היא נכונה.

שולי מועלם-רפאלי: היא הייתה צריכה לעלות גם בזמנים קודמים.

שולי מועלם-רפאלי: חיים, איך אני אהיה פתוחה אם לא אשמע את מה שאתה אומר?

חיים ילין: את צודקת במיליון אחוז.

חיים ילין: אני ממש מתנצל.

חיים ילין: לא מתאים לי.

שולי מועלם-רפאלי: ההצעה הזאת היא נכונה בהחלטה להגיד אמירה ברורה כלפי פנים וכלפי חוץ.

שולי מועלם-רפאלי: נגב, גליל, ירושלים ויהודה ושומרון הם חלק ממדינת ישראל.

שולי מועלם-רפאלי: כנסת ישראל עושה מהלך גדול להשוות, להוביל, לרצות בטובת האזורים שנתונים בסיטואציה ביטחונית, כלכלית, חברתית בעייתית.

שולי מועלם-רפאלי: אנחנו שפועלים כל חיינו כדי לצמצם את הפערים הבלתי נתפסים בין המרכז לפריפריה – גם הפריפריה הגיאוגרפית וגם הפריפריה החברתית – רואים בהצעה הזאת הצעה מצוינת.

שולי מועלם-רפאלי: ובעיקר אני רואה בה הצעה מצוינת כי היא תפסיק את מהלך האימים שמנסים להלך עלינו כבר שנים רבות.

שולי מועלם-רפאלי: חבר הכנסת זחאלקה אמר פה אמירה נוראית: ההתנחלויות שופכות דמים.

שולי מועלם-רפאלי: לא, חבר הכנסת זחאלקה, הרוצחים שרוצחים אנשים בבאר-שבע, בירושלים וביהודה ושומרון הם אלה ששופכים דמים - -

מסעוד גנאים: צדיקים - -

איילת נחמיאס ורבין: לא צדיקים - - -

שולי מועלם-רפאלי: - - אתם מגנים פיגועים בבאר-שבע, ונושאים על נס רצח של חיילים ואזרחים של יהודה ושומרון.

שולי מועלם-רפאלי: על זה אתם לא יכולים להלין, אלא על עצמכם.

שולי מועלם-רפאלי: אתם עושים מעשה שלא ייעשה.

שולי מועלם-רפאלי: אתם לא מגנים רצח יהודים.

שולי מועלם-רפאלי: אתם לא מגנים רצח חיילים.

שולי מועלם-רפאלי: חיילים הם חיילים של מדינת ישראל, ואתם חלק ממדינת ישראל - -

מסעוד גנאים: למה, את מגנה רצח של ילדים ערבים?

שולי מועלם-רפאלי: אני ועוד איך מגנה רצח ילדים ערבים.

שולי מועלם-רפאלי: אני בניגוד אליך חיה ביום-יום שלי עם ערבים, וקונה איתם באותו מקום - -

<קריאה: - - -

שולי מועלם-רפאלי: לא, לא, אני מדברת על ערביי יהודה ושומרון.

שולי מועלם-רפאלי: אני, ולא אתה, חיה ביהודה ושומרון.

שולי מועלם-רפאלי: אני, ולא אתה, רואה את המצוקה הכלכלית שלהם שנגרמת שוב ושוב מזה שאתם גורמים לסגירת מקומות עבודה של ערביי יהודה ושומרון בהתנגדויות שלכם להרחבת המפעלים ביהודה ושומרון ובניסיונות הנואלים שלכם להביא למציאות כלכלית שהיא בלתי אפשרית.

שולי מועלם-רפאלי: כל האזרחים רוצים לחיות בשלום, לפרנס את המשפחות שלהם.

שולי מועלם-רפאלי: תפסיקו להלך עלינו אימים, תפסיקו לדבר על מדינה פלסטינית.

שולי מועלם-רפאלי: חברים, לא תהיה פה מדינה פלסטינית.

שולי מועלם-רפאלי: הטוב והשלום שיהיה פה יהיה כשמדינת ישראל תקבל החלטה שבין הים לירדן תהיה רק מדינה אחת - -

מסעוד גנאים: מדינה דו-לאומית אחת.

שולי מועלם-רפאלי: - - היא מדינת ישראל.

שולי מועלם-רפאלי: אל תפחיד אותי, אתה לא מפחיד אותי.

שולי מועלם-רפאלי: אני מאלה שחושבים שצריכים להחיל את החוק הישראלי, ולתת אזרחות שווה.

שולי מועלם-רפאלי: אתם לא מצליחים להלך אימים.

שולי מועלם-רפאלי: תפסיקו עם זה.

שולי מועלם-רפאלי: המטרה של החוק הזה היא ברורה –להוכיח לכל האנטישמים במסווה של אנטי ישראליות – אתם אנטישמים במסווה של אנטי ישראליות.

שולי מועלם-רפאלי: אז תפסיקו להלך אימים.

שולי מועלם-רפאלי: סימון המוצרים, הדרך היחידה להתמודד אתו, היא הצעת החוק הזאת, אדוני היושב-ראש.

שולי מועלם-רפאלי: אני שמחה מאוד שנוספו להצעת החוק הנגב, הגליל וירושלים.

ג'מאל זחאלקה: אני לא עניתי לה.

ג'מאל זחאלקה: יש לי הרבה תשובות - - - כותרת.

שולי מועלם-רפאלי: אני בניגוד אליך, חבר הכנסת זחאלקה, בניגוד אליך, לא מחפשת כותרות.

דוד ביטן: אם מישהו מכם רוצה להשיב, אין לי בעיה.

דוד ביטן: אתה אומר כל הזמן שאני נגדך.

דוד ביטן: לא יודע למה.

חיים ילין: אני אפתיע אותך, חברת הכנסת מועלם, אני מסכים עם כל מילה.

חיים ילין: איך אתם בממשלה שלא מזיזה את הדבר הזה?

דוד ביטן: אנחנו לא בעד - - -

חיים ילין: יש לך טעות.

חיים ילין: ראש הממשלה מנהל את הסכסוך, הוא לא מקבל החלטה – או שתי מדינות או מדינה אחת.

אורן אסף חזן: אבל אתם טועים.

דוד ביטן: רבותי, זה לא דיון - -

אורן אסף חזן: אבל אני חושב שאתה טועה.

אורן אסף חזן: אני אסביר לך למה - - -

<קריאות: - - -

חיים ילין: הוא לא יקבל החלטה בחיים.

חיים ילין: בחיים הוא לא יקבל החלטה.

אורן אסף חזן: הוא צועק בלי הפסקה.

דוד ביטן: אברהם נגוסה, בבקשה.

אברהם נגוסה: אדוני היושב-ראש, אני מברך על הצעה זו כי היא הצעה נכונה, עקרונית וציונית.

אברהם נגוסה: מכיוון שההצעה הזאת היא תגובה נכונה להחלטות אנטישמיות של האיחוד האירופי - -

אורן אסף חזן: ושל חברי כנסת פה.

אברהם נגוסה: - - שעושים החמרות.

אברהם נגוסה: לכן זאת התגובה הנכונה להחלטות של האיחוד האירופי.

אברהם נגוסה: אנחנו לא רואים שהאיחוד האירופי עושה החרמה של - - - או במדינות אחרות.

אברהם נגוסה: רק ביהודה ושומרון.

אברהם נגוסה: לכן הצעה כזאת היא אמירה נכונה, תגובה לאנטישמים, לאלה שמובילים את ה-BDS נגד ישראל - -

דוד ביטן: תודה, אני רוצה לעבור להצבעה.

אברהם נגוסה: - - לכן אני תומך בהצעה הזאת.

דוד ביטן: אני רוצה לעבור להצבעה.

דב חנין: רגע, רגע.

איילת נחמיאס ורבין: אני ביקשתי הצעה לסדר לפני ההצבעה.

דוד ביטן: באתָ בסוף, מה אני אעשה.

דוד ביטן: נגמר.

דב חנין: אני רוצה להציע הצעה לסדר.

דוד ביטן: אתה לא היית בדיון, אתה לא יכול להעלות שום הצעה לסדר.

דב חנין: - - -

דוד ביטן: אתה לא יודע מה היה בדיון.

דוד ביטן: איך אתה יכול - - -

דב חנין: בטח שאני יודע מה היה בדיון.

דוד ביטן: אתה לא יודע מה היה בדיון.

דב חנין: - - -

דוד ביטן: לא, לא, אדוני.

דוד ביטן: אי אפשר להעלות הצעה לסדר סתם.

דוד ביטן: היא הייתה, היא תעלה הצעה לסדר.

דוד ביטן: אי אפשר לא להיות ולהעלות.

דוד ביטן: אתה יודע על מה מדובר?

דוד ביטן: אתה לא יודע כלום.

דב חנין: בטח שאני יודע.

דוד ביטן: מה זה, סתם להעלות הצעות לסדר?

חיים ילין: אני מוריד את הכובע – אם היה לי – אתה אלוף העולם.

חיים ילין: אין עליך.

דוד ביטן: גם אני אלוף.

דוד ביטן: לא נתתי לו.

חיים ילין: אבל אתה היית כל הזמן פה.

חיים ילין: הוא בלי להיות פה יודע כל מה שהיה.

דב חנין: אתה כל כך צפוי, אדוני היושב-ראש.

דב חנין: ממש לא מפתיע.

דוד ביטן: לא צפוי בכלל.

אורן אסף חזן: לא, כי אתם לא צפויים בכלל במפלגת הרשימה המשותפת.

<קריאות: - - -

דוד ביטן: מה ההצעה לסדר?

דוד ביטן: אבל בקיצור נמרץ.

דוד ביטן: אין שאלת סמכות.

איילת נחמיאס ורבין: אל תפריע לי.

דוד ביטן: אבל אין שאלת סמכות - -

איילת נחמיאס ורבין: אל תפריע לי, בבקשה.

דוד ביטן: היושב-ראש יכול להפריע לך.

אורן אסף חזן: את לא יכולה להגיד ליושב-ראש לא להפריע לך.

איילת נחמיאס ורבין: חבר הכנסת חזן, לך אני יכולה להגיד, והוא לא צריך את ההגנה שלך.

אורן אסף חזן: אל תפריעי ליושב-ראש.

איילת נחמיאס ורבין: - - - נמצא פה כדי להגן עלי.

דוד ביטן: בבקשה.

איילת נחמיאס ורבין: כיוון ששאלת הסמכות של ועדת הכנסת בעינה עומדת, וכיוון שהשתתפנו בדיון ונטלנו בו חלק, אני רוצה לבקש שהיושב-ראש יפריד את ההצבעה לנגב וגליל, ירושלים והתנחלויות.

איילת נחמיאס ורבין: לדעתי, מדובר במטרות שונות לחלוטין – חלקן מטרות פוליטיות וחלקן לא מטרות פוליטיות.

איילת נחמיאס ורבין: אני מבקשת שכך תתבצע ההצבעה.

דוד ביטן: אני אומר שאין בעיה של סמכות.

דוד ביטן: פניתם ליושב-ראש, פניתם ליועץ המשפטי - -

איילת נחמיאס ורבין: אז בואו נעשה הצבעה.

דוד ביטן: סלחי לי, אני מנהל את הישיבה.

דב חנין: אז מה היושב-ראש ענה?

דוד ביטן: כשאתם תהיו בממשלה תנהלו אתם.

דב חנין: היושב-ראש ענה שגם הכנסת יכולה לחוקק חוקים - - -

דוד ביטן: הבקשה נדחית.

דוד ביטן: אני רוצה להעלות את הצעת ההחלטה שלנו.

דוד ביטן: אנחנו פונים לראש הממשלה בנימין נתניהו, ובהחלטה אנחנו מודיעים לו כך: "ועדת הכנסת דנה היום באפשרות לקבוע כי במכרזי רכש של הכנסת תינתן העדפה למוצרים מיהודה ושומרון, מירושלים, מהנגב ומהגליל.

דוד ביטן: הבאתי הצעה זאת בפני ועדת הכנסת נוכח החלטת הפרלמנט האירופי על סימון מוצרים מיהודה ושומרון ובשל המצב הביטחוני ועדויות של בעלי עסקים על פגיעה כלכלית בעקבותיו.

דוד ביטן: החרם על מוצרים מיהודה ושומרון מהווה, למעשה, חרם על כל מדינת ישראל, ומשתלב בתנועת החרם BDS הצוברת תנופה בעולם.

דוד ביטן: החלטה כזאת תעביר מסר בארץ ובעולם, לפיו הכנסת עומדת לימין תושבי האזורים האמורים ותומכת במי שנפגע כלכלית בעקבות גל הטרור או בשל חרמות שמקורם בבורות וברשעות.

דוד ביטן: כמי שעומד בראש הוועדה המטפלת בתקציב הכנסת הודעתי כי תקציב הכנסת יישא בכל עלות שתיגרם בעקבות תיקון זה.

דוד ביטן: לאור כל האמור - -

דב חנין: אולי ממשכורתך, לא מתקציב - - -

דוד ביטן: - - החליטה ועדת הכנסת לפנות אליך ולבקש - -

דב חנין: תתרום ממשכורתך.

דוד ביטן: אני תורם.

דוד ביטן: אני לא יודע אם אתה תורם, אבל אני תורם תמיד.

דוד ביטן: - - שתביא בפני הממשלה הצעת החלטה לפי סעיף 3א(א) לחוק חובת המכרזים שלפיה יתוקנו תקנות חובת המכרזים, ויאפשרו העדפה במכרזים של הכנסת ומתקציבה בשיעור של 25% למוצרים מיהודה ושומרון, ירושלים, הנגב והגליל.

דוד ביטן: אנחנו פונים אליו ומבקשים שהתקנות יוכנו ויובאו לאישור ועדת החוקה, חוק ומשפט של הכנסת בתוך שלושים יום.

דוד ביטן: אנחנו נעשה הצבעה שמית.

דוד ביטן: בבקשה.

<אתי בן יוסף: חבר הכנסת דוד ביטן.

דוד ביטן: בעד.

<אתי בן יוסף: חבר הכנסת יואב קיש.

יואב קיש: בעד.

<אתי בן יוסף: חבר הכנסת צחי הנגבי.

<אתי בן יוסף: במקומו ענת ברקו.

ענת ברקו: בעד.

<אתי בן יוסף: חבר הכנסת אברהם נגוסה.

אברהם נגוסה: בעד.

<אתי בן יוסף: חבר הכנסת אורן חזן.

אורן אסף חזן: בעד.

<אתי בן יוסף: חבר הכנסת מיקי זוהר.

מכלוף מיקי זוהר: בעד.

<אתי בן יוסף: חברת הכנסת מרב מיכאלי.

<אתי בן יוסף: במקומה חבר הכנסת יוסי יונה.

יוסי יונה: נגד

דוד ביטן: שוב אתה נגד, יוסי?

דוד ביטן: בחייך.

דוד ביטן: פעם אחת תהיה אתנו.

<אתי בן יוסף: חברת הכנסת איילת ורבין.

איילת נחמיאס ורבין: נגד.

דוד ביטן: אתם נגד יהודה ושומרון?

דוד ביטן: נגד עזה?

איילת נחמיאס ורבין: אני נגד סימון ההתנחלויות.

איילת נחמיאס ורבין: אני נגד סימון מוצרים, נקודה.

איילת נחמיאס ורבין: אתם מסמנים.

<אתי בן יוסף: חבר הכנסת יואל חסון.

<אתי בן יוסף: במקומו חברת הכנסת קסניה סבטלובה.

קסניה סבטלובה: נגד.

דב חנין: הכנסת בעד סימון מוצרים זה דווקא טוב.

דב חנין: מצטרפת לפרלמנט האירופי בדרישה לסמן מוצרים של מתנחלים.

אורן אסף חזן: הסימון היחיד של מוצרים זה אצלי במדף שאני אדע מה שייך למה.

דב חנין: אתם עשיתם את זה.

<קריאות: - - -

<אתי בן יוסף: איימן עודה.

<אתי בן יוסף: במקומו דב חנין.

דב חנין: נגד.

דוד ביטן: לא חשבנו אחרת, דב.

דוד ביטן: לא תפתיע אותנו בחיים אתה.

<אתי בן יוסף: אחמד טיבי.

<אתי בן יוסף: במקומו מסעוד גנאים.

מסעוד גנאים: נגד.

<אתי בן יוסף: חבר הכנסת אלעזר שטרן.

<אתי בן יוסף: במקומו חיים ילין.

חיים ילין: נגד.

<אתי בן יוסף: חבר הכנסת רועי פולקמן.

רועי פולקמן: בעד.

<קריאות: - - -

מכלוף מיקי זוהר: התייעצת עם יאיר לפני כן?

מכלוף מיקי זוהר: יאיר שובר עכשיו ימינה.

מכלוף מיקי זוהר: התייעצת אתו?

<אתי בן יוסף: חבר הכנסת ינון מגל.

<אתי בן יוסף: במקומו חברת הכנסת שולי מועלם.

שולי מועלם-רפאלי: בעד.

<אתי בן יוסף: חבר הכנסת יואב בן-צור.

<אתי בן יוסף: במקומו חבר הכנסת וקנין.

יצחק וקנין: בעד.

<אתי בן יוסף: חבר הכנסת רוברט אילטוב – אינו נוכח.

חיים ילין: תתבייש.

חיים ילין: בחטיבה להתיישבות אותו דבר.

חיים ילין: לוקחים את עוטף עזה עם ההתנחלויות.

מכלוף מיקי זוהר: מה ההבדל?

חיים ילין: אין הבדל.

חיים ילין: תתבייש לך.

חיים ילין: הדיון היה רק על ההתנחלויות.

חיים ילין: יש עתיד הוציא נגד ההחלטה הזאת.

<אתי בן יוסף: ישראל אייכלר.

ישראל אייכלר: בעד.

<קריאות: - - -

שולי מועלם-רפאלי: - - - ההשתלחות - - -

איילת נחמיאס ורבין: חברת הכנסת מועלם, את לא היית בתחילת הדיון - - -

<קריאות: - - -

חיים ילין: - - - איך אתם עוזרים לקדם את המאבק - - - תגידי תודה לרבין - - -

אורן אסף חזן: אדוני היושב-ראש, אולי פשוט תעביר את זה כדי לסתום להם את הפה?

שולי מועלם-רפאלי: - - -

חיים ילין: - - - הקים את ההתנחלויות.

<קריאות: - - -

דוד ביטן: מספיק כבר.

דוד ביטן: די.

<קריאות: - - -

דוד ביטן: מנהלת הוועדה- -

אורן אסף חזן: אנחנו הצלחנו במקום שאתם נכשלתם.

אורן אסף חזן: בגלל זה אריאל זה קונצנזוס.

חיים ילין: אני בעד הטבה לכל מדינת ישראל.

חיים ילין: איך זה נשמע לך?

<קריאות: - - -

חיים ילין: תעצור את - - - את הקסאמים.

חיים ילין: הממשלה שלך.

חיים ילין: אחרי זה נדבר.

אורן אסף חזן: מה זה קשור?

חיים ילין: ביום שיהיה שקט בעוטף עזה אני אתך.

<קריאות: - - -

חיים ילין: תקים משהו במדינה הזאת ותפתח את הפה.

<קריאות: - - -

אורן אסף חזן: אתה מוזמן לעבור אצלי שיעור.

אורן אסף חזן: קודם כול ספר על הז'יטונים שאתה זרקת.

דוד ביטן: אני רוצה לומר את תוצאות ההצבעה.

<קריאות: - - -

אורן אסף חזן: בפעם האחרונה שהוא היה בקזינו, הוא שכח שם כל כך הרבה שהוא מרשה לעצמו לדבר - - - תתבייש לך.

אורן אסף חזן: עאלק, חבר הכנסת.

דוד ביטן: די, כבר, מספיק.

דוד ביטן: מספיק להגיע לדברים האלה.

דוד ביטן: תוצאות ההצבעה, בבקשה.

<אתי בן יוסף: בעד- 10, נגד- 6, אחד אינו נמצא.

דוד ביטן: 10 נגד 6.

דוד ביטן: ההצעה עברה.

דוד ביטן: אנחנו נפנה לראש הממשלה.

דוד ביטן: חבל שמפלגת העבודה ויש עתיד הצביעו נגד.

איילת נחמיאס ורבין: חבל שאתם רוצים לגרום לסימון מוצרים על-ידי העולם ולגרום לחרם - -

דוד ביטן: תודה רבה, הישיבה נעולה.